
A szerzőről

Dr. Drábik János a Szabad Európa Rádió nyugdíjas vezető programszerkesztője.

1938. június 9-én született Budapesten. Csellistának készült. Zenei tanulmányait a budapesti Erkel Ferenc Zeneművészeti Szakiskolában és Zenei Gimnáziumban végezte Banda Ede növendékeként. Ugyanitt érettségizett 1956-ban. Kéztörés miatt azonban pályaváltoztatásra kényszerült. 1960-ban fejezte be tanulmányait az ELTE Állam- és Jogtudományi Karán, 1968-ban pedig az ELTE Bölcsészkarán, ahol filozófiát tanult. 1971-ben ügyvédi-jogtanácsosi vizsgát tett, előzőleg pedig a MÚOSZ Újságíró-iskoláját is elvégezte.

1979 novemberéig különböző jogi, szerkesztői és államigazgatási munkakörökben dolgozott. Amerikába történő távozását megelőzően az ERBE jogi osztályát vezette. A New York Universityn folytatta tanulmányait és 1981-ben bejegyzett jogtanácsos lett New York államban. 1983-ban Münchenbe került a Szabad Európa Rádióhoz, ahol Kézdi Pál néven számos műsort írt és szerkesztett. Sorozatot írt többek között a sztálinizmusról, az amerikai alkotmányról, a neokonzervativizmusról, a Szovjetunió történetéről. Öt éven keresztül szerkesztette a Világgazdasági magazint és a demokratikus intézmények működését elemző „Nyugati Úton” című programot. 1989 februárjában a Szabad Európa és a Szabadság Rádió elnöke a „Superior Performance Award” kitüntetésben részesítette az 1988-ban nyújtott teljesítményéért, elsősorban az amerikai alkotmányról készült 32 részes sorozatáért.

1983-tól aktívan részt vett a müncheni Széchenyi Kör tevékenységében, ahol több előadást is tartott. 1993–1998-ig a Széchenyi Kör titkára volt. Rendszeresen írt a Münchenben megjelenő Nemzetőr című lapba, és más magyarországi napi- és hetilapokba. Tanulmányait több folyóirat is közölte. Az 1999-ben megindult Leleplező című könyvújság főszerkesztő-helyettese. Rendszeresen tart előadásokat az emberközpontú társadalom, a demokrácia és a pénzrendszer összefüggéseiről. Alapító tagja a 2000 áprilisában megalakult Összefogás a Fennmaradásért Szövetségnek, amelynek célja a magyar föld megőrzése és Kert-Magyarország feltételeinek megteremtése, Magyarország gazdasági és pénzügyi szuverenitásának visszaállítása, a részt vevő demokrácia megvalósítása, a népszavazás hatáskörének kiterjesztése, valamint a pénznek a nemzet alapvető fontosságú közintézményeként való kezelése.

2002-ben jelent meg a Miért kellett meghalnia a három Kennedynek című könyve. Ezt követte még ebben az évben az Uzsoracivilizáció első kötete, majd 2003-ban a második és a harmadik kötete. Az Uzsoracivilizáció köteteiből már több kiadás elfogyott. 2004-ben jelent meg a Tudatmódosítás, amely az agyműködés befolyásolásának veszélyeire hívja fel a figyelmet. Az egy központból irányított világrendszer létrejöttének folyamatát elemzi az Új világrend? Világzsákutca című tanulmánygyűjtemény. 2005-ben 1956 – A magyarok harmadik útja címmel jelent meg könyve, amelyben a kiutat keresi a kommunizmus és a pénzuralom zsákutcájából; A pénz diktatúrája című kötet szintén 2005-ben rámutat, hogy milyen haszonnal járna a közpénzrendszer visszaállítása. A 2006-ban megjelent Világdemokratúra című könyvében részletesen taglalja, hogyan tette lehetővé a világdemokratúra rendszerének globális térnyerését a hitelpénz-monopólium agresszív terjeszkedése. 2007-ben az Orwellia című művében mélyrehatóan elemezte századunk igazi szuperhatalmát, a pénzimpériumot, a világ leghatalmasabb uralkodó csoportját. Az emberközpontú világrend című könyvében részletes elemzését adja annak, miként válthatja fel a kártékony globalizmust az egész emberiség érdekeit szolgáló hasznos globalizmus, az emberközpontú világrend. 2008-as Örvénylés című írása az életellenes világerők – elsősorban a korlátlan pénzhatalom – pusztító örvényléséről szól, amelyben az emberiség élet-halál küzdelmet vív a túléléséért. A 2009-ben megjelent Korszakváltás az egész emberiséghez szóló ajánlás, miképpen lehet összefogással korszakváltást, a harmonikus világrend új történelmi korszakát megvalósítani. 2010-ben foglalta össze A sötét újkor címen meglátásait a világelitről és jogelődjeiről, amelyek döntő szerepet játszottak a sötét újkor pénzuralmi viszonyainak kialakításában, s hogy ebből a sötét újkorból miképp lehet kikerülni harmonikus világrend létrehozásával. 2011-ben A kiválasztottak (A szemitizmus – elkülönülés és kettős mérce) gyűjteményes formában tartalmazza a más kötetekben előzőleg már megjelent írásokat, amelyeket a közös problematika – az emberiség és a zsidóság kapcsolatának elemzése – kapcsol össze. 2012-ben feltette a mindenkit érintő kérdést: Kié a magyar állam? A pénzkartellé és hálózatáé, vagy pedig a magyar nemzet érdekeit a választók túlnyomó részének akaratából képviselő nemzeti kormányé?

Drábik János 1997-től 2000 márciusáig a Németországban működő magyar egyesületek, a BUOD elnökségének tagja, 1996-tól az MVSZ választmányába is beválasztották, ahol Dél-Németországot képviselte. Az 1998-as parlamenti választásokon a KDNP képviselőjelöltje volt Budapest 1. számú választási körzetében. 2004 óta részt vesz a magyar történelmi alkotmány hatályának helyreállítására törekvő Országos Nemzeti Bizottmány – egy civil szervezet – elnökségének munkájában.

Nős, felesége vegyész, tudományos kutató.

Előszó

Századunkban a nemzetközi erőviszonyok is egyre gyorsabban változnak. Kína és több más feltörekvő ország erőteljesebben érvényesíti érdekeit, miközben a Nyugat három központját – az Egyesült Államokat, Európát és Japánt – szorongatják az elégedetlen választók és az elhúzódó gazdasági válság. Lehet, a XXI. század Kínáé lesz, amelynek a gazdasági növekedése megállíthatatlan. Sokan azonban úgy gondolják, az Egyesült Államok újra erőre kap, és Amerika katonai fölénye megmarad. Számolni kell Indiával is, amely 2025-re a világ legnépesebb országa lesz, de Brazíliáról sem szabad megfeledkezni, amely gazdag természeti erőforrásokkal és demokratikus kormányzati rendszerrel rendelkezik. Egyre többen látják úgy, hogy egyik nagyhatalom sem fogja egyedül dominálni a XXI. századot. Abban egyetértés van, hogy a Nyugat elsőbbségének korszaka a végéhez közeledik. Több feltörekvő ország létrehozta saját szervezetét, a BRICS-et (Brazília, Oroszország, India, Kína, Dél-Afrika), és egyre szorosabban egyezteti politikáját. Egyelőre csak abban biztosak: nem akarják, hogy folytatódjon a Nyugat által az emberiségre kényszerített pénzuralmi világrend. Az említett országoknak egyelőre nincs közös jövőképük, ezért a XXI. század – eltérően az előző két évszázadtól – valószínűleg egyik nagyhatalomhoz sem fog tartozni. 

Másként látja azonban a világ jövőjét Henry Kissinger, aki 2013. május 30-án az Asia Society tanácskozásán azt javasolta, hogy Kína és az Egyesült Államok közös erővel építsék fel a globalista diktatúrát: „Az a feladatunk, hogy a történelem során először megtaláljuk a módját, miként építhetünk olyan világrendet, amelyik tényleg globális alapokon nyugszik. Sokat beszélünk világközösségről, de az igazság az, hogy korábban még soha nem létezett ilyen közösség.” A pénzhatalmi világelit ma is aktív frontembere szerint Kínának és az Egyesült Államoknak össze kell fognia a globalista diktatúra mielőbbi létrehozása érdekében. Az új világrend sürgetői kevesebbet beszélnek a nyilvánosság előtt arról, hogy a pénzhatalmi világelitnek már van egy részleteiben is kidolgozott stratégiája a globális kormányzás bevezetésére. A tekintélyi elv alapján működő világkormány a szuverén nemzetállamok helyébe lépne. A globális média feladata, hogy az egy központból irányított tekintélyuralmi rendszert a társadalmi haladás csúcspontjának állítsa be.

A szervezett magánhatalom irányítása alatt álló tömegtájékoztatás azt a feladatot kapta, hogy a pénzhatalom és a politikai rendszer összefonódására, struktúrájára és működésére vonatkozó ismereteket minősítse bizonyításra alkalmatlan összeesküvés-elméleteknek. Ha az összeesküvés-elmélet csak fantáziálgatás arról, hogy emberek egy csoportja titkos tervvel és eszközökkel rendelkezik az események rejtett befolyásolására, akkor a hagyományos gondolkodás is gyanús, sőt abszurdnak minősíthető. Lehetetlen normálisan gondolkodni hipotézisek, elméleti konstrukciók nélkül. Azt lehet elméletnek tekinteni, ami átgondolt, szervezett érveket tartalmaz bizonyos tények együttesének megmagyarázására. Az elméletek lehetnek igazak vagy hamisak, attól függően, hogy mennyire vannak tényekkel és logikus érvekkel alátámasztva. Amikor azonban kellően alá vannak támasztva bizonyított tényekkel és logikus érvekkel, már nem lehet egyszerűen elméletnek tekinteni őket, mert igazolt ismeretté, tudássá alakultak át.

Az összeesküvés-elmélet valamilyen összeesküvés feltételezésével magyaráz meg egy történelmi eseményt vagy történelmi eseményeket. Az összeesküvéshez több emberre van szükség, akik egyeztetett cél érdekében, közösen a társadalmi nyilvánosságtól rejtve cselekszenek. A titkosság különösen fontos feltétele az összeesküvésnek. Ebből a meghatározásból látható, hogy a mindennapi élet összeesküvések sorozatából áll, kezdve a születésnapi meglepetéstől a karácsonyi ajándékozásig. A politikai összefüggésben használt összeesküvés-elmélethez azonban sikerült hozzákapcsolni azt a negatív értelmezést, hogy emberek egy csoportja valamilyen közérdeket sértő, elítélendő cél érdekében fog össze, hogy befolyásolja az eseményeket és a közvéleményt. Ilyen lehet a pénz, a hatalom és a befolyás megszerzése illegális módszerekkel. Ezért az összeesküvés-elméleteknek bélyegzett álláspontokban mindig jelen van valami elítélendő, amivel jobb nem foglalkozni.

Az összeesküvésekre vonatkozó információk külön csoportját alkotják azok, amik az egész világ sorsát érintő hosszú távú stratégiáról – a nagy összeesküvésről – tájékoztatnak. A pénzhatalmi világelit elutasítja és lejáratja az erre vonatkozó ismereteket, mert feltárják, hogy a nagy összeesküvés alanya és legfőbb irányítója ő maga. Ő ellenőrzi az általa létrehozott államok feletti hálózatot, valamint a tulajdonában lévő és ügynökök ezreit mozgató transznacionális intézményeket. Az ilyen több évtizeden, sőt évszázadon átívelő nagy összeesküvés világszinten hatással van a modern élet csaknem minden vonatkozására: a kormányokra, a tömegtájékoztatási intézményekre, a multinacionális korporációkra és a vallásos szervezetekre is. A nagy összeesküvésre vonatkozó elméletek közül ma az új világrendre vonatkozóak a legfontosabbak. Itt nem egy elméletről van szó, hanem különböző elméletek egész sorozatáról, amiket az alaptételekre vonatkozó közös nézetek egyesítenek. Az egyik ilyen alaptétel, hogy létezik egy titkos hatalmi elit, amely összeesküdött a világuralom megszerzésére és az egy központból irányított világrend létrehozására, amelyben a hatalmat a szuverén nemzetállamok helyett a globális világkormányzat gyakorolja. Ez az összeesküvő csoport titokban működik és az általa létrehozott informális hálózatok segítségével irányítja a nemzetközi rendszer egészét, beleértve a legmagasabb szintű nemzeti és nemzetközi szervezeteket is.

Azok, akik feltételezik összeesküvés meglétét, szükségesnek tartják, hogy kritikusan fogadják a hivatalos magyarázatot és keressék az elhallgatott információkat. Abból indulnak ki, hogy a hatalmi elit kiszolgálójává vált hatóságok félretájékoztatták a közvéleményt, elhallgattak tényeket, féligazságokat közöltek, vagy pedig hamisat állítottak (hazudtak) azért, hogy elrejtsék az igazságot. A hivatalos álláspont bírálatához szükség van az ellentmondások beazonosítására és a bírálóknak gyakran hosszú logikai láncolaton kell keresztülmenniük, hogy leleplezzék a szándékos megtévesztés technikáit. Ebben az értelemben egy összeesküvésnek a beazonosítása a kritikai gondolkodás sikeres alkalmazásának is tekinthető. Minél nagyobb és átfogóbb egy összeesküvés, annál nagyobb kihívást jelent a tényfeltáró-oknyomozó kutató számára. A pénzhatalmi világelit egyik módszere a világszintű összeesküvés álcázására a közvélemény megtervezett elbutítása. A cél az oktatás és a nevelés, az irodalom és a művészet, az egész kultúra és közélet színvonalának a csökkentése.

Már számos konkrét eseményre vonatkozó összeesküvés-elméletről kiderült, hogy pontosabban tárták fel a tényeket, mint a hivatalos magyarázatok. A rendszerben gondolkodó nagy összeesküvés-elméletek időben és térben is nagyobb összefüggésekre összpontosítanak, mert egy országra, egy világrégióra sőt a világ egészére vonatkoznak. Ezek az átfogó elméletek megegyeznek abban, hogy az összeesküvő csoport által irányított hálózat ügynökei átgondolt stratégia keretében hatolnak be a létező intézményekbe, és azokat megbízóik céljainak megfelelően alakítják át. Ilyen stratégia kidolgozására és végrehajtására csak az államok feletti hatalmak – a pénzuralmi világelit, a szabadkőművesség, a kommunista világmozgalom – alkalmasak. Az ennél is átfogóbb szuper összeesküvés-elméletek pedig azt feltételezik, a különböző nagy konspirációk hierarchikus módon összekapcsolódnak. Az így háttérhatalommá szerveződött hálózatok csúcsán pedig egy zárt struktúra működik, amely ellenőrzi a globális háttérhatalom egészét.

Daniel Pipes írta 2004. január 14-én a Jerusalem Postban, hogy „a kis összeesküvéstől való félelem – amikor egy politikai ellenfél vagy üzleti versenytárs fog össze, hogy ártson – oly régi, mint az emberi lélek. De a nagy összeesküvéstől való félelem, hogy az illuminátusok vagy a zsidók átveszik az egész világ irányítását, csak kilencszáz évre megy vissza és mindössze két évszázada – a francia forradalom óta – van jelen. Egészen a II. világháborúig nőtt az összeesküvés-elméletek jelentősége, amikor két tősgyökeres összeesküvés-elméletes, Hitler és Sztálin küzdöttek egymás ellen, előidézve az emberiség történelmének legnagyobb vérontását. Ez a szörnyű esemény kijózanította az amerikaiakat, akik az elkövetkező évtizedekben elfordultak az összeesküvés-elméletektől, csupán két csoport tartott ki ezek mellett a nézetek mellett. Az egyik volt a politikailag elégedetleneké, ide tartoznak a feketék (Louis Farrakhan, Cynthia McKinney), valamint a radikális jobboldal (John Birch Society és Pat Buchanan), a másik csoportot pedig néhány elidegenedett személy (Ross Perot, Lyndon LaRouche) alkotta. Elméleteikben van politikai stratégia, de nincsenek követőik.”

Karl Popper A nyílt társadalom és ellenségei című munkájában azt állította, hogy a totalitárius rendszerek összeesküvés-elméleteken alapultak, amelyeket paranoid, törzsi, soviniszta és rasszista forgatókönyvek szerint ültettek át qa gyakorlatba. Popper hangsúlyozta, hogy nemcsak nem tagadja, de kifejezetten állítja, hogy az összeesküvés tipikus társadalmi jelenség. Összeesküvések vannak, de csak nagyon kevés sikeres közülük.

Cass Sunstein – a Harvard Egyetem tanára és a Fehér Ház összeesküvési kérdésekben illetékes hivatalának vezetője – írta 2008-ban a Harvard Egyetem kiadványában (Harvard Public Law Paper, No. 08–03), hogy megfelelő kormányzati intézkedésekre van szükség az összeesküvés-elméletekkel szemben:

„Mit tehet a kormány az összeesküvés-elméletekkel? És azok közül, amiket megtehet, melyiket válassza? Számos lehetséges választ sorolhatunk fel. 1. A kormány betilthatja összeesküvés-elméletek közzétételét. 2. A kormány kivethet adót rájuk, pénzügyileg vagy másképp szankciókat hozhat azok ellen, akik ilyen elméleteket terjesztenek. 3. A kormányzat maga is szembeszállhat ezekkel az elméletekkel olyan érveket felmutatva, amelyek hiteltelenítik az összeesküvés-elméleteket. 4. A kormányzat alkalmazhat olyan hiteles magánszakértőket, akik túlbeszélik az összeesküvés-elméleteket hirdetőket. 5. A kormányzat informálisan megkereshet ilyen szakértőket, hogy bátorítsa őket a segítségnyújtásra. Valamennyi felsorolt módozatnak van egy megkülönböztethető hatása, illetve költség és haszon vonzata, és mindegyik alkalmazható bizonyos feltételek mellett. Legfontosabb elképzelésünk az, hogy a kormányzatnak szellemi provokátorokat kell küldenie azokba a csoportokba, amelyek összeesküvés-elméleteket dolgoznak ki, és a 3., 4. és az 5. pontokban felsoroltak kombinációját alkalmazva kell működniük.”

James Warburg – a Federal Reserve bankrendszert létrehozó Paul Warburg fia, aki többek között Franklin Delano Roosevelt elnök pénzügyi tanácsadója volt és 1933-ban elkísérte a londoni világgazdasági konferenciára is – 1950. február 17-én az Amerikai Szenátus Külügyi Bizottságának tanácskozásán, ahol őt is meghallgatták, ezt közölte a megdöbbent szenátorokkal:

„Világkormányunk lesz, akár akarják ezt, akár nem. A kérdés csupán az, hogy konszenzussal jön-e létre ez a világkormány, vagy pedig erőszakkal.”

John F. Kennedy elnök mondotta 1961. április 27-én az amerikai kiadók egyesületének New York-i gyűlésén a Waldorf-Astoria Szállóban:

„A titkos szó ellenszenves egy szabad és nyitott társadalomban, és mi, mint nép, alapvetően és történelmileg ellenezzük a titkos társaságokat a titkos eskükkel és titkos eljárásokkal.”

Kennedy ezután arról beszélt, hogy az információk elhallgatása sokkal károsabb, mint azoknak az állítólagos veszélyeknek az elviselése, amelyekkel a rejtegetést meg szokták indokolni. Majd így folytatta:

„Mindenütt a világon ellenezzük a gátlástalan összeesküvést, ami minden módon növelni akarja befolyását: beszivárgással támadás helyett, felforgatással választások helyett, megfélemlítéssel szabad esélyek helyett és éjjeli gerillatámadással nappali hadviselés helyett. Ez a hálózat óriási anyagi forrást és emberi erőt fordított egy zártan működő nagyon hatékony mechanizmus létrehozására, ami alkalmas arra, hogy kombinálja a katonai, diplomáciai, hírszerzési, gazdasági, tudományos és politikai műveleteket, amelyek előkészületeit eltitkolják, nem hozzák nyilvánosságra. E rendszer hibáiról hallgatnak, nem tudósítanak róluk az újságok címlapjain. Akik ellenszegülnek, azokat mellőzik és elhallgattatják. Senki nem kérdőjelezi meg a kiadásokat, ezekről nem szólnak a hírek. A titkokat rejtegetik.”

Összeesküvésről és nem összeesküvés-elméletről beszélt Kennedy elnök, aki magas tisztségénél fogva szükségszerűen a világ legtájékozottabb emberei közé tartozott, s ezért pontosan kellett fogalmaznia.

Az új világrend, a globális kormányzás vagy csak a globalizáció nem egyszerű feltételezés, hanem kellően dokumentált stratégiai cél. Az új világrend bevezetése gondosan kidolgozott program alapján ennek a világstratégiának a gyakorlati megvalósítását jelenti. Ez annyiban már nem összeesküvés, hogy így vagy úgy szinte minden részlete ismertté vált. Ezek elolvashatóak a pénzhatalmi világelit olyan szervezeteinek a dokumentumaiban, mint a Council on Foreign Relations (Külkapcsolatok Tanácsa), a Trilateral Commission (Háromoldalú Bizottság), a Bilderberg Csoport, a Római Klub, az ENSZ, a Világbank, a Világkereskedelmi Szervezet és a Nemzetközi Valutaalap. Az új világrendnek nevezett globalista stratégia az a nagy összeesküvés, ami átalakítja az egész emberiség erkölcsi, gazdasági és politikai életét.

Mihail Gorbacsov – még a Szovjetunió elnökeként – beszédet mondott az Egyesült Nemzetek tanácskozásán 1988. december 7-én, ahol az új világrendről a következő kijelentést tette:

„További globális előrehaladás az új világrend létrehozása irányába már csak egy univerzális konszenzus útján lehetséges.”

A republikánus George H. W. Bush és a demokrata Bill Clinton több ízben is hasonló módon nyilatkozott az új világrend bevezetéséről. David Rockefeller 1994 decemberében jelentette ki az ENSZ-ben, hogy „globális transzformációhoz érkeztünk. Csupán egy megfelelő nagy válságra van szükség, és a világ népei akceptálni fogják az új világrendet.”

Amikor az ifjabb Bush került a Fehér Házba, a David Rockefeller által előre jelzett nagy változáshoz arra volt szükség, hogy meggyőzzék az amerikai népet: le kell mondania eddig élvezett szabadságáról biztonságáért cserébe. E cél eléréséhez volt szükség arra a nagyobb válságra, amit a Project for the New American Century (Az új amerikai évszázad terve) nevű dokumentum „új Pearl Harbornak” nevezett. George W. Bush elnök jegyezte be naplójába 2001. szeptember 11-én, hogy „a XXI. század Pearl Harborja megtörtént”. Ez lehetővé tette annak a folyamatnak a felgyorsítását, ami ténylegesen bevezette az Egyesült Államokban a rendkívüli állapotot, és fokozatosan felfüggesztette az alkotmányos előírások alkalmazását.

A pénzhatalmi világelit stratégiáját végrehajtó Bush-kormányzatnak szüksége volt egy másik nagyobb válságra is az amerikaiak ellenállásának meggyöngítésére. Erre 2008-ban került sor. Ez a megtervezett pénzügyi válság lehetővé tette, hogy a központi bankok és az óriási kereskedelmi bankok kifosszák a nemzetállamokat és további milliókat taszítsanak adósszolgaságba. Az új világrend stratégái abból sem csinálnak titkot, hogy az egy központból irányított világrend és a globális kormány létrehozása csak a világ átalakításának a kezdete. Ha ezt a programot végrehajtották, beindítják azt a másik programot is, aminek a célja a világ lakosságának jelentős csökkentése. A világelit előnyösebbnek tartja, ha jólétét és biztonságát a jelenleginél lényegesen kisebb világnépesség biztosítja, elsősorban a fejlett technológiák segítségével.

Az amerikai törvényhozás 2011-ben már elfogadta a Nemzetvédelmi Felhatalmazási Törvényt (National Defense Authorization Act), ami az Egyesült Államok egész területét háborús övezetté nyilvánította. Ez lehetővé teszi amerikai polgárok összegyűjtését az utcákról és elszállításukat úgynevezett gyűjtőtáborokba (detention, internment, concentration camps), amelyből már több száz megépült. Ezek a táborok el vannak látva őrséggel, szállítójárművekkel és helikopterekkel, de egyelőre még üresek. Mindenkit fogva tarthatnak bírói eljárás és bizonyítékok nélkül. Mindebből látható, hogy a nagy összeesküvés – az új világrend – nem valami fantáziadús spekuláció, rémtörténet vagy tündérmese, hanem kemény valóság. Az új világrend már nyíltan hirdetett program, aminek az a célja, hogy a pénzhatalmi világelit visszafordíthatatlanná tegye az emberiség számára a pénzuralmi rendet és a világhatalmi erőviszonyokat végleg a maga javára változtassa meg.

Jacques Attali, a pénzhatalmi világelit kiemelkedő személyisége 2006-ban publikálta A Brief History of The Future (A jövő rövid története) című munkáját, amelyben körvonalazta a világelit programját a XXI. században. Kissinger ezt a könyvet briliánsnak és provokatívnak nevezte, amelyet nem szabad mellőzni. A bennfentes Attali ebben a könyvében megerősíti, hogy az illuminátus bankárok a „Brave New World”-öt, Aldous Huxley szép új világát akarják rákényszeríteni az emberiségre.

A Franciaországban felnőtt zsidó származású Attali 2006-ban az Európai Zsidó Kongresszuson kijelentette, hogy a világ zsidó népességének 200 millióra kellene növekednie. Jacques Attali tíz éven át dolgozott Francois Mitterand francia elnök tanácsadójaként. 1980-ban ő indította be az Európai Euréka Programot. 1991-ben az Európai Újjáépítési és Fejlesztési Bank (az EBRD) egyik megalapítója és első elnöke volt. Ötven könyvet írt, amelyből hatmillió példány fogyott el világszerte.

Hivatkozott könyvében Attali azt állítja, hogy először a szuperbirodalom privatizációs korszakára kerül sor, amikor a korporációknál lesz a főhatalom. A pénzhatalom végül is mindentől megszabadítja magát, ami fenyegetheti, beleértve a nemzetállamokat is, amelyeket fokozatosan számol fel. A piac akarata lesz a világ egyetlen elismert törvénye.

Századunk második szakaszában összeomlik a pénz szuperbirodalma, és világszintű káoszra kerül sor. 2030-ra pusztító háborúkban támadnak egymásra nemzetek, vallási csoportok, terroristaszervezetek és szabadpiaci kalózok. A harmadik korszak 2060-ban kezdődik, amikor a háborúkban és társadalmi küzdelmekben kimerült emberiség tárt karokkal fogja üdvözölni a demokratikus világkormány megalakítását. A demokratikus világkormányzás kollektivista rendszer lesz, ahol mindenkinek a közjó érdekében kell munkálkodnia. Az új világrendben az emberek többé nem házasodnak és nem alapítanak családot. Nem a párkapcsolat lesz az élet és a szexualitás alapja. Az emberek ehelyett teljesen nyíltan olyan életet élnek majd, amikor valakinek egy időben több partnere is van.

A technológia az a hajtóerő, ami felszabadítja a fiatalokat a szülői kontroll alól. A média által uralt kultúra önző lakosságot hoz létre, amely csak magához lesz lojális. Mivel a partnerek nem lépnek életre szóló kapcsolatra, a világ nem lesz több, mint magányos egyedülállók egymás mellé rendelése, a szerelem pedig maszturbálók egymás mellé helyezése. Az elit célja: szétválasztani a szerelmet a szextől úgy, hogy ő kontrollálja a reprodukciót. Attali szerint a XX. században a társadalom eltávolította a szexualitásból a reprodukciós funkciót azzal, hogy egyre kifinomultabb módszereket használt: fogamzásgátló tabletták, idő előtti munkába állás, mesterséges megtermékenyítés, pótanyák igénybevétele és ehhez hasonlók. A jövőben a társadalom továbbmegy és szétválasztja az élet továbbadását a szexualitástól. A jövő generációk megrendelésre fogják előállítani az emberi lényt, amely lehetővé teszi az emberi agy igények szerinti továbbfejlesztését. Az ember így gyártható termékké válik.

Attali egy oly módon ellenőrzött társadalom képét vázolja fel, amelytől a kommunista titkosszolgálatok is összerezzennének. Még a mosógépek is kémkedni fognak utánunk. Valamennyien megbízhatatlan robotok közt fogunk élni. Az állami és a magántulajdonban lévő biztonsági cégek minden adatot összegyűjtenek rólunk. A megfigyelés legfőbb eszközei a hordozható elektronikai eszközök lesznek. Máris ezt teszi az iPhone, amely közvetlenül küldi az adatokat az NSA-nak, az Egyesült Államok Nemzetbiztonsági Hivatalának. A mindennapi élet valamennyi adata összegyűjtésre és megőrzésre kerül. Amikor szükség van rá, átadják az állami és a magán biztonsági cégeknek. Attali szerint 2050-re ezek az elektronikus szerkezetek önmegfigyelővé válnak. Ez lehetővé teszi, hogy bárki ellenőrizze, hogy eleget tesz-e a rá is kötelező szabályoknak és normáknak. Így lehet azt is figyelni, hogy mennyi vizet, energiát és nyersanyagot fogyasztunk. Saját testünk működésének paramétereit is folyamatosan nyomon követhetjük.

Ennek a sok biztonságnak – nemkívánatos melléktermékként – az elbizonytalanodás lett az egyik következménye. Egyre inkább rászorulunk a biztosítóvállalatok szolgáltatásaira. Ezek a vállalatok gondoskodnak arról, hogy ügyfeleik betartsák az előírt normákat és minimalizálják a kockázatokat. Fokozatosan diktálni fogják, mit együnk, miről mit tudjunk, hogyan vezessük autónkat, hogyan védelmezzük önmagunkat, hogyan fogyasszunk és termeljünk. Ezek a vállalatok könyörtelenek lesznek. Büntetni fogják a dohányost, az alkoholistát, az elhízottat, azt, akit nem lehet munkára fogni és kielégítően védelmezni, büntetik az agresszivitást, a gondatlanságot, a szórakozottságot, a pazarlást. A tudatlanság, a kockázatnak való kitettség, a pazarlás és a sebezhetőség betegségnek fog számítani. A börtönöket is távolból irányított megfigyelőrendszerek alá helyezik.

A XXI. században felgyorsul a tömeges bevándorlás. Ez elősegíti a nemzetállamok összeolvadását. Nagy-Britannia nagy befogadó ország lesz, különösen a közép-európai országok polgárai számára. Ez utóbbiakba viszont ukránok fognak vándorolni, akik helyét pedig az oroszok foglalják majd el. Az oroszok helyére kínai tömegek nyomulnak. Azok az országok, amelyek ellenállnak, megtanulják, hogy a lakosság bevándorlása túlélésük előfeltétele. Attali azt is lehetségesnek tartja, hogy a harmadik világból érkező hordák az egész Nyugatot elárasztják.

Az Egyesült Államok a bevándorlók legnépszerűbb célországa lesz, és húsz éven belül a spanyol ajkú és afroamerikai népesség már többséget alkot Amerikában. Nyugaton normává válik a nomád életmód. Egyre több ember hagyja el az egyik országot a másikért. Hamarosan több mint tízmillió ember költözik évente más országba. A migráció fő ösztönzője a pénz, de sokan azért távoznak, mert kiábrándultak saját országukból. Nem akarnak tovább kiszolgáltatva élni egy olyan államban, amelynek adórendszerét, törvényhozását, sőt a kultúráját is elutasítják. Lesznek olyanok is, akik azért akarnak eltűnni, hogy új életet kezdjenek. Egyre több olyan ember lesz, aki saját akaratából lesz névtelen rejtőzködő.

Attali szerint a dollár világpénz marad legalább 2025-ig, de ekkor a külföldiek elfordulnak tőle és a hitelpiramis összeomlik. Elkezdődik az Egyesült Államok szétesése, kaotikus viszonyok jönnek létre tele erőszakossággal. A holnap Afrikája nem a jelenlegi Nyugatra fog emlékeztetni, hanem a Nyugat egésze süllyedhet a jelenlegi Afrika színvonalára. Ezután az Egyesült Államok összeszedi magát, és a kormány ismét átveszi az ellenőrzést. Az Egyesült Államok átalakulhat egy skandináv típusú szociáldemokráciává vagy egy diktatúrává, esetleg ebben a sorrendben.

Amikor a káosz és az anarchia úrrá lesz a világon, a kereszténység és az iszlám megerősödik. Az Egyesült Államok „bibliai övezetnek” nevezett térsége erőre kaphat és átveheti az amerikai politikai rendszer irányítását. 2040 körül Amerika engedhet a teokratikus csábításnak, és kialakulhat a teokratikus elszigetelődés, amiben a demokrácia már csak árnyékként lesz jelen. A keresztény mozgalom felhasználható az iszlám elleni háborúban, ami mindkét világvallást lejárathatja. A XXI. század vége előtt az Egyesült Államok szétesik, és egy kollektivista világkormány veszi át a hatalom gyakorlását.

Zbigniew Brzezinski – Jimmy Carter elnök nemzetbiztonsági főtanácsadója és a Trilaterális Bizottság elnöke – A stratégiai vízió: Amerika és a globális hatalom válsága című könyvében másképp látja a XXI. század világrendjének alakulását. Szerinte is a világ hatalmi központja tartósan nyugatról kelet felé, illetve az atlanti partvidékről a Csendes-óceán térségébe tolódik. Brzezinski lehetségesnek tartja a Nyugat megerősödését és egy felelősségteljesebb, stabil és békés Kelet együttműködését. Ha ez nem következik be, a Nyugat oly mértékben lemaradhat, ami előidézheti azt az önpusztító rivalizálást, ami a XX. század Európáját jellemezte.

Az Egyesült Államok szuperhatalmi státuszát meggyöngítette az állam eladósodottsága, a pénzügyi rendszer hibái, a szélsőséges jövedelmi egyenlőtlenségek, a lepusztult infrastruktúra, a társadalom tájékozatlansága és a politikai mozgástér beszűkülése. Emiatt egyre inkább Kína került a figyelem középpontjába. Peking azonban még sokáig képtelen lesz átvenni a hegemón hatalom szerepét. Brzezinski úgy véli, Kínának sem érdeke, hogy idő előtt Amerika helyébe lépjen. Egy ilyen fejlemény felborítaná jelenlegi növekedését és gyengítené hosszú távú kilátásait. Ha Amerika elveszítené első számú nagyhatalom státuszát, a világot zűrzavarok és kaotikus pozícióharcok jellemeznék. Egy vitathatatlan vezető hatalom nélküli világrendben fokozódna a bizonytalanság. A veszélyeztetett országok száma növekedne. Egy szövetségi rendszert kellene létrehozni Kína szerepének növekedése miatt. Ennek keretében Japán szorosabbra fűzné kapcsolatait Európával, másrészt Indiával. Kiéleződne a versenyfutás India és Kína között az Indiai-óceán feletti hegemónia megszerzéséért. Amerika meggyengülése átalakítaná az Egyesült Államok kapcsolatait Kanadával és Mexikóval is.

Kína és más ázsiai államok már hosszabb ideje sikeresen ötvözik az államkapitalizmust a gazdasági liberalizmussal. Ezzel egy rendszerszintű alternatíva bontakozott ki, ami aláássa az Egyesült Államok pénzügyi és gazdasági vezető szerepét. A neoliberális amerikai modell hanyatlása következtében Európa szerepe is csökkenne. A Nyugat liberális rendszerére tehát a legnagyobb kihívást Kína rendkívül gyors felemelkedése jelenti. A hivatalos pekingi álláspont szerint Kína a békés fejlődésre és a harmonikus világrend megteremtése törekszik. A világ legnépesebb országa saját különálló nemzeti identitásának meghatározásánál a több ezer éves kínai civilizációra, a Konfuciusz nevéhez kötődő filozófiára, a dinasztiák által gyakorolt tekintélyuralmi rendre és a Han-etnocentrizmusra támaszkodik. A kommunista ideológia kínai változata egyre gyöngül, és a visszatérő Kína-központúság minden bizonnyal meghatározó befolyást fog gyakorolni a XXI. század hatalmi viszonyainak alakulására.

A liberális Egyesült Államoknak tudomásul kell vennie, hogy Kína nem fogja változtatások nélkül elfogadni a Nyugat azon értékeit, normáit és intézményeit, amelyeken a jelenlegi világrend nyugszik. Peking a hangsúlyt a békés fejlődésre és a harmonikus világrend létrehozására fekteti, így hangsúlyozva jó szándékát és felelősségteljes viszonyát az emberiség egészéhez. A kínai államban és társadalomban azonban mélyen gyökereznek a liberalizmussal ellentétes értékek és normák. Kína az elmúlt évtizedekben is többször alkalmazott – ellentmondást nem tűrő – nyers retorikát és erőszakos eszközöket szomszédaival szemben. Az euroatlanti térséget uraló pénzhatalmi világelitnek ezért továbbra is gondot fog okozni, hogy első számú világhatalomként nem fogja-e Kína gyökeresen átalakítani a nemzetközi rendszert a XXI. században. Ezért tartotta Kissinger az euroatlanti és a kínai elit megegyezését a globális kormányzásra való áttérés előfeltételének.

A tájékozott politikusok, közéleti személyiségek és társadalomtudósok által is tényként kezelt nagy összeesküvés létezése kötelességünkké teszi a rendszerben, a társadalomban, a civilizáció egészében való gondolkodást. A XXI. század sorsa már nemcsak egyes emberektől és embercsoportoktól függ, hanem azoktól a rendszerektől is, amelyek meghúzták a cselekvés koordinátáit nem csak a nemzetállamok, de az egész világ vonatkozásában. A rendszerhez kötődő társadalmi igazságtalanságok egyes emberek vagy embercsoportok elleni küzdelemmel nem változtathatóak meg. A pénzuralmi világrend egészét kell gyökeresen átalakítani ahhoz, hogy ennek a rendszernek a létrehozói és haszonélvezői ne fejezhessék be sikeresen a nagy összeesküvést, az egy központból irányított pénzhatalmi világrendszer bebetonozását, visszafordíthatatlanná tételét.

Carroll Quigley – főáramlatú amerikai történész, aki évekig kutatott a szupergazdag bankárdinasztiák zárt magánarchívumaiban – a világuralmat jelenleg gyakorló pénzhatalmi világelit beavatott ismerője volt. Tragédia és a remény című könyve 324. oldalán írja, hogy a bankárdinasztiák által létrehozott nemzetközi hálózat célja „nem kevesebb, mint létrehozni a pénzügyi ellenőrzés olyan magánkézben lévő világrendszerét, ami képes uralni valamennyi ország politikai rendszerét és a világgazdaság egészét. Ezt a rendszert a világ központi bankjai feudális módon kontrollálnák összhangban azokkal a titkos megállapodásokkal, amelyeket a rendszeresen tartott magántalálkozókon és konferenciákon elfogadnak…”

Ezt a pénzuralmi világrendet kell az emberiségnek megváltoztatni a XXI. században. A világ népeinek meg kell találniuk az utat a harmonikus világrend létrehozásához. E cél eléréséhez azonban szükség van az erőforrások globális újraelosztására, a világ geopolitikai térségeinek decentralizálására és a világrendszer egyenjogúságon és mellérendeltségen alapuló horizontális integrációjára. Ebben az emberközpontú hatalmi rendszerben már működhetnének a globális fékek és ellensúlyok. Ha az emberiség létre tudja hozni a harmonikus világrendhez szükséges új tulajdonviszonyokat, amik a tulajdon nagyságát a személyes teljesítményhez kapcsolják, és ha helyre tudja állítani a közszolgáltatásként működő pénzrendszert, újra érvényesülhetnek az univerzális erkölcs normái is. Ha az emberiség meg tud szabadulni a nagy összeesküvés által rákényszerített morbid és dekadens uzsoracivilizációtól, övé lesz a XXI. század.


A háború a legrosszabb alternatíva

„By Way Of Deception, Thou Shalt Do War” (Megtévesztéssel kell háborúzni)

Az idézett jelmondat a Moszad egyik mottója: az ellenfeleket először megtévesztéssel, félrevezetéssel meg kell osztani, egymásra uszítani, majd nevető harmadikként bezsebelni a győzelmet. A mesterségesen létrehozott konfliktusok lehetővé teszik olyan háborúk kirobbantását, amik a hadviselő felek egyikének sem szolgálják az érdekeit, de amikből a szálakat mozgató szervezett magánhatalom győztesként kerülhet ki. A nemzetközi pénzkartellnek kezdettől fogva egyik stratégiai eszköze volt a hatalmi egyensúly politikája, azaz szemben álló táborok, katonai szövetségek létrehozása és azok egymással történő sakkban tartása pénzügyi technikákkal, eladósítással és fegyveres fenyegetéssel. A nemzetközi pénzkartellnek soha nem volt saját hadserege. Világstratégiájának győzelemre juttatásáért az elmúlt kétszázötven évben mindig más népek véreztek.

A megosztás – a „divide et impera” – klasszikus elvének érvényesítését szolgálták az olyan ideológiák is, amik Marxhoz, Carl Ritterhez és Friedrich Willhelm Nietzschéhez kapcsolhatók. Ezek az ideológiák fontos szerepet játszottak az I. és a II. világháború előkészítésében és kirobbantásában. Ma már kellően bizonyítható, hogy ezek mögött az ideológiák mögött a szervezett magánhatalom által létrehozott struktúrák és hálózatok álltak. Az államok feletti pénzkartell ily módon az emberiség egyre nagyobb részét tudta gondolkodásmódban és értékrendben is egymással szemben álló táborokra osztani. A tudatmanipulálás tökéletesített technikáival egyre könnyebb volt egymásra uszítani milliókat, s így lerombolni Európa hagyományos vallási és politikai intézményeit. Az így előidézett káosz és anarchia pedig már lehetővé tette a pénzkartellt irányító hatalmi csoportok számára saját uralmi rendszerüknek – a kozmopolita pénzuralmi világrendnek – az emberiségre kényszerítését.

1921 óta az államok feletti szervezett magánhatalom egyik legfontosabb intézménye Amerikában a Council on Foreign Relations, CFR (a Külkapcsolatok Tanácsa), amelynek ma már Európában is kiépült a hálózata 2007 júliusában, az European Council on Forreign Relations (ECFR) Soros György kezdeményezésére. Létrehozása óta a londoni központtal működő (Soros György által alapított) Nyílt Társadalom Alapítvány finanszírozza többek között a hálózatán keresztül a globális hatalmi elit e fontos új intézményét Európában.

Az amerikai CFR szócsövének számító Foreign Affairs című folyóirat, amely 1921 óta évente hatszor jelenik meg, a szervezett magánhatalom hálózatát irányító globális hatalmi elit aktuális, és rendszerint már konszenzussal elfogadott – de legalábbis egyeztetett – álláspontját tükrözi. A Külkapcsolatok Tanácsa szereti magát a világ jobbításán fáradozó gondolati műhelynek feltüntetni, amelyben filantróp embertársaink zárt ajtók mögött folyó vitákban alakítják ki álláspontjukat a világ helyzetéről és teszik meg javaslataikat az emberiség előtt álló legsúlyosabb problémák megoldására. Mivel a Külkapcsolatok Tanácsa álláspontja gyakorlatilag kötelező az amerikai külpolitika legfelső szintű irányítóira is, ezért a CFR korántsem egy mellőzhető magánszervezet, ahogyan azt a hivatásos félretájékoztatók szeretnék elhitetni. Az amerikai CFR összefogja az Egyesült Államok majd minden fontosabb szereplőjét, és hatékonyságát mutatja, döntő módon a kezében tartja a külpolitika irányainak a kijelölését.

Nos, a CFR hivatalos szócsövének, a Foreign Affairsnek a 2012. januári/ februári számában látott napvilágot Matthew Kroenig tollából az a tanulmány, amely szerint eljött az idő az Irán elleni katonai akció elkezdésére. Kroenig szerint minél tovább halasztják a támadást, az annál inkább hátrányos az amerikai érdekek szempontjából. Az Irán elleni támadás szorgalmazói abból indulnak ki – érvel Kroenig –, hogy egy ilyen katonai akciónál csak az rosszabb, ha Irán nukleáris fegyverekkel fog rendelkezni. E vélemény bírálói szerint viszont nem lenne eredményes egy ilyen megelőző támadás, mert ha sikerülne is, beindítana egy minden eszközt igénybe vevő háborút, amit csak tetézne az elhúzódó globális pénzügyi és gazdasági válság. Ezért ezek a szkeptikusok azt ajánlották az Egyesült Államoknak, hogy elsősorban diplomáciai úton, pénzügyi és gazdasági szankciók révén, valamint titkosszolgálati műveletekkel akadályozza meg Iránt abban, hogy atomfegyverhez jusson. Azok, akik egy ilyen megelőző bombatámadás költségeitől és következményeitől tartanak, úgy gondolják, hogy az Egyesült Államok és Izrael számára előnyösebb lenne, ha megtanulnának együtt élni egy nukleáris fegyverzettel rendelkező Iránnal. Mert még ez is kedvezőbb, mint egy beláthatatlan következményekkel járó háború. Kroenig azt veti ezeknek a bírálóknak a szemére, hogy nem mérik fel eléggé: milyen veszélyt jelentene az Egyesült Államok közel-keleti érdekeire, valamint a világban elfoglalt helyzetére egy nukleáris fegyverrel rendelkező Irán. E megelőző bombatámadások ellenzői viszont azt hangsúlyozzák, hogy a betegség gyógyítása ebben az esetben rosszabb lenne, mint maga a betegség. Ez lényegében azt jelenti, hogy Amerika Irán elleni megelőző támadása vagy ugyanolyan rossz, vagy még rosszabb is, mint az, ha Iránnak sikerülne elérnie nukleáris ambícióinak a megvalósítását.

Kroenig a Foreign Affairsben tévesnek minősíti a szkeptikusok álláspontját. Leszögezi, hogy egy olyan katonai csapás, ami elpusztítaná Irán nukleáris programját, ha kellő szakértelemmel hajtják végre, meg tudná óvni ezt a geopolitikai térséget, valamint a világ egészét egy nagyon is reális fenyegetéstől és drámai módon elő tudná segíteni az Egyesült Államok biztonsági helyzetének hosszú távú és világméretű megszilárdítását.

Paul Pillar, a Georgetown Egyetem tanára – a CIA egyik korábbi vezető elemzője – ugyanezzel a kérdéssel foglalkozik a Washington Monthly 2012. márciusi/áprilisi számában. Írásának címe: Együtt élhetünk-e egy nukleáris Iránnal? A szakértő áttekintve a tényeket és bizonyítékokat arra a végeredményre jut, hogy az Iránnal szembeni konfrontáció sürgetése rendkívül hasonlít az Irak elleni háború előkészítésére: a legrosszabb lehetőségek bekövetkezését hasonlítják össze a katonai megoldás legjobb forgatókönyvével. Paul Pillar a katonai megoldásról a következőket írja:

„Tekintsünk el a harciasságtól és a politikai retorikától, valamint attól, ami szigorú értelemben nem tekinthető elemzésnek, hanem inkább a félelem, a fantáziadús spekuláció és a közhelypufogtatás keverékének. Nyomós okunk van arra, hogy ellenezzük Irán nukleáris fegyverkezését. Az Egyesült Államoknak és a Nemzetközi Közösségnek számos intézkedést meg kell tudnia hozni azért, hogy elkerülje ennek a helyzetnek a bekövetkezését. Egy atombombával rendelkező Irán azonban egyáltalán nem lenne olyan veszélyes, ahogyan azt sokan feltételezik. Csak azért háborúzni, hogy ezt megakadályozzuk, kevesebb eredményt hozna és sokkal költségesebb lenne, amint azt a legtöbb ember elképzeli.”

Paul R. Pillar emlékeztet tanulmányában arra, hogy milyen magatartást tanúsított Németország 1914-ben, amikor hagyta magát Ausztria-Magyarország által belemanőverezni egy nagyobb háborúba. Rendületlenül támogatott egy olyan háborút, amit rövid idejű kis háborúnak véltek, és aminek a célja lényegében az volt, hogy megmutassa, ki is az úr a Balkánon. Ez az analógia is, mint a többi, természetesen pontatlan, mivel számos lényeges különbség volt az 1914-es európai válság és aközött, amivel most kell szembenézni. Az egyik lényeges különbség, hogy a német vezetés ebben az időpontban stratégiailag fontosnak tartotta Ausztria-Magyarország támogatását, mert szövetsége nélkül Németországot csak ellenségek vették volna körül, elszakítva barátaitól.

Ettől eltér a jelenlegi helyzet, amikor az Egyesült Államok automatikusan támogatja Izrael magatartását, ami emóciókban, törzsi összetartozásban és belpolitikai viszonyokban gyökerezik. Pillar szó szerint ezt írja: „Nincs olyan stratégiai megfontolás, amire, ha tekintettel vagyunk, lényegesen más amerikai politikát tenne szükségessé. De az analógia elősegíti annak átgondolását: mihez vezethet egy erőszakos, kisebb szövetséges feltétlen támogatása, mivel rendkívül káros következményekkel járhat a nagyobb államra. Bárkinek, aki hazafias amerikainak és Izrael barátjának tartja magát, más szempontokra is figyelemmel kell lennie, amikor Netanjahunak az AIPAC (Amerikai–izraeli Közügyek Bizottsága) konferenciáján elmondott beszédét értékeli. Könnyedén, behízelgően mozog amerikai politikai körökben, de nem viseli a szívén Amerika érdekeit.”

Ehhez a Georgetown Egyetem tanára még hozzátette: „Annak dacára, hogy az Egyesült Államok hatalmas, kivételes és automatikus támogatást nyújt Izraelnek, Netanjahu habozás nélkül becsapta az ajtót Izrael támogatójának és védelmezőjének arca előtt. Ismételten ezt tette az izraeli palesztinai konfliktus vonatkozásában – elsősorban a megszállt és vitatott területek izraeli gyarmatosításában – és megint ezt teszi Irán vonatkozásában. Noha az Obama-kormányzat hatalmas erőfeszítéseket tett egy példa nélkül álló nemzetközi szankciórendszer létrehozására, aminek az a célja, hogy Teheránt nukleáris politikája megváltoztatására bírja, a Netanjahu-kormány a tárgyalások minden esélyét aláássa, amik egy ilyen változás fórumai és erősítői lehetnének. Iránon belül végrehajtott terroristatámadásokkal szítja az ellenségeskedést és a bizalmatlanságot, továbbá olyan feltételekhez ragaszkodik (beleértve az urándúsítás befejezését), ami nyilvánvalóan elfogadhatatlan Irán számára. Ottawában, mielőtt Washingtonba utazott, Netanjahu kereken haszontalannak minősített minden tárgyalást Iránnal.”

Pillar szerint Netanjahu és kormánya nem képviseli valamennyi izraeli nézeteit. Néhány olyan célkitűzés, ami meghatározza a kormányzat Iránnal szembeni magatartását – beleértve Izrael regionális nukleáris fegyver monopóliumának a megtartását, továbbá a nemzetközi közvélemény figyelmének elterelését a Nyugati-parton kialakult helyzetről – ellentétes az amerikai érdekekkel is. Az izraeli magatartásnak van érzelmi oldala is, ami összefügg az iráni vezetők Izrael-ellenes retorikájával. Pillar fejtegetéseit így fejezi be: „Azok a cselekedetek, amik zsigeri indulatokból és emóciókból származnak, nem azonosak Izrael érdekeivel. És egész biztosan nem azonosak az Egyesült Államok érdekeivel.”

Pillar mellőzi azt a sokat hangoztatott érvelést, miszerint egy nukleáris fegyverrel rendelkező Iránt már nem lehetne elrettenteni, kellően megfélemlíteni és így kordában tartani. Pillar azt sem fogadja el, hogy Izrael a nukleáris fegyverrel rendelkező Iránt olyan „egzisztenciális fenyegetésnek” tekinti, aminek a kivédéséhez nemcsak szükség van minden megelőző eszközre, de azt igénybe is kell venni.

Természetesen Paul Pillar érvelése vitatható, de tanulmányozása nem mellőzhető azok számára, akik szeretnének elkerülni egy újabb, még az eddigieknél is nagyobb háborút a közel-keleti térségben. A pirruszi győzelemnek bizonyult költséges és elhúzódó iraki és afganisztáni háború után nemcsak az amerikai társadalom, de az amerikai hadsereg is sokkal óvatosabbá vált.

Stephen M. Walt, a Harvard Egyetem tanára a Foreign Policy című folyóirat 2011. december 22. számában megállapítja, hogy Matthew Kroenig Time to Attack Iran: Why a Strike is the Least Bad Option című írásában gyenge érvekkel tesz kísérletet az amerikai közvélemény megnyerésére egy Irán elleni megelőző háború elfogadtatása érdekében.

Kroenig mélyen a saját szintje alá süllyedve azt a megoldást választotta, hogy első lépésként félelmetes képet festett arról: milyen végzetes következményekkel járna, ha az Egyesült Államok nem cselekedne azonnal. Második lépésként pedig magabiztos optimizmussal fejti ki, hogy egy megelőző háború mennyi biztos előnnyel járna, és egyáltalán nem lenne olyan szörnyűséges. Kroenig abból indul ki, hogy Irán szilárd eltökéltséggel törekszik a nukleáris fegyverek kifejlesztésére. Ezt a célját hamarosan már el is éri. Kroenig nem tesz említést arról, hogy Irán már több évtizede foglalkozik az atomenergia békés hasznosításával, atomfegyvere azonban nincs. Az Egyesült Államok hírszerző szolgálatai által közösen elkészített nemzeti hírszerzési szakbecslés (NIE, National Intelligence Estimates) mind 2007-ben, mind 2011-ben leszögezte: nincs bizonyíték arra, hogy Irán nukleáris bombát akar előállítani. Kroenig azonban, minden bizonyíték mellőzésével azt fejtegeti, hogy egy atomfegyverrel rendelkező Irán létezése messze nyúló geopolitikai következményekkel járna. Arra hivatkozik, hogy egyes államok már támogatásukról biztosították Teheránt, ugyanakkor Kroenig egyetlen példát vagy érvet sem hoz fel annak bizonyítására, hogy ennek köze lenne Irán nukleáris programjához. Kroenig arra is hivatkozik, hogy atomhatalomként Irán fenyegetést jelentene az Egyesült Államok politikai vagy katonai kezdeményezéseire a közel-keleti térségben.

Stephen Walt ezzel kapcsolatban emlékeztet arra, hogy az egykori Szovjetunió miért nem tette ugyanezt a hidegháború idején, továbbá más nukleáris hatalmak miért nem fenyegetik hasonló módon most sem Amerikát. Ennek az az oka, hogy senki nem hisz egy Amerika ellen irányuló nukleáris támadással való fenyegetésnek, hacsak az adott ország nem hajlandó nemzeti öngyilkosságra. Azt pedig, hogy Teherán nem törekszik ilyen kollektív öngyilkosságra, maga Kroenig is megállapítja. Stephen Walt szerint a nukleáris fegyverek alkalmasak támadás elrettentésére az adott országgal szemben, de nem alkalmasak a zsarolásra, a diplomáciai kényszerítésre, vagy más erőszakra. Ha Kroenignek igaza lenne abban, hogy Irán nukleáris fegyverkezése más országokat is ugyanerre ösztönözne, akkor Teheránnak számolnia kellene az Egyesült Államok, Izrael és a többi szomszédjának az elrettentésével. Teherán valószínűleg erre is tekintettel volt, amikor úgy döntött, hogy nem lépi át az úgynevezett nukleáris küszöböt.

Walt szerint Kroenignek az az érvelése sem meggyőző, amikor arra hivatkozik, hogy az atomfegyverrel rendelkező Irán rákényszerítené Amerikát, hogy nukleáris fegyverzettel ellátott haditengerészeti és szárazföldi egységeket állomásoztasson a térségben. Irán teljes katonai költségvetése évi tízmilliárd dollár. Miközben egyedül az Egyesült Államoké közel hétszázmilliárd dollárt tesz ki. Ezért eltérően attól, amit Kroenig gondol, Irán visszatartása és elrettentése nem jelentene lényegesen több katonai terhet az Egyesült Államok számára. Walt egyenesen „amerikai tónak” nevezi a Perzsa-öbölt az ottani erős katonai jelenlét és számos amerikai érdek megléte miatt. A több ezer nukleáris fegyverrel rendelkező Washington számára a gyenge Irán elrettentése valójában könnyen megoldható feladat.

Kroenig a Foreign Affairsben kritikátlan módon túlzottan leegyszerűsítő előrejelzést ad. Nem tesz fel olyan ellenőrző kérdéseket, nem vizsgál meg olyan szempontokat, amiket egy hasonló kvalitásokkal rendelkező szakértőnek fel kellene tennie. Írása az úgynevezett „legrosszabb eset”-re hagyatkozó elemzés példája, aminek az a bevallott célja, hogy bebizonyítsa: a megelőző háború elmulasztása veszélyesebb, mint a béke.

Amikor Kroenig a megelőző háború mielőbbi megindítása mellett érvel, sorra veszi a háborút ellenzők érveit. Ekkor már arra teszi a hangsúlyt, hogy nem kell félni Irán esetleges rejtve maradt katonai létesítményeitől. Az amerikai hírszerzés rendkívül jó, és ezért biztosan lehet állítani, hogy ilyenek nincsenek. Amikor pedig a különlegesen mélyre épített és vasbetonnal megerősített létesítményekről van szó, Kroenig válasza az, hogy ezeket le lehet küzdeni és számos felszíni létesítmény is van, amely sebezhető.

A civil áldozatokat illetően Kroenig megnyugtatja az aggodalmaskodókat, amikor a megelőző támadásokra adott iráni válaszról elmélkedik. Walt érvelését azzal egészítjük ki, hogy Kroenig nem ír arról: mennyi civil áldozatot követelnének a továbbfejlesztett „bunker buster”-ek, azaz a vasbetonból készült és mélyen a föld alá épített kísérleti telepek felrobbantására kifejlesztett speciális bombák az iráni lakosság részéről. A bunker buster bomba új óriás változata: a MOP, Massive Ordnance Penetrator (nagyméretű behatoló bomba) 13,6 tonna súlyú, hat méter hosszú és rombolókapacitása minden eddigi hagyományos robbanóanyaggal ellátott bombáét felülmúlja. A MOP-ra úgy hivatkoznak a szakértők, hogy fantasztikus és „minden bombák anyjának” (The Mother of All Bombs) becézik. A MOP képes hatvan méter betonbunkeren áthatolni, mielőtt felrobban. Ez a legnagyobb hagyományos fegyver az amerikai hadsereg arzenáljában. A Pentagon azért fejlesztette ki, hogy elpusztítsa Irán infrastruktúráját és Észak-Korea nukleáris berendezéseit. Kombinálva taktikai nukleáris fegyverek alkalmazásával, a MOP olyan pusztítást tud végrehajtani a polgári célpontokon és a lakosság soraiban, amik kellően megfélemlítik az irániakat.

Amikor tehát Kroenig igazolni próbálja a megelőző háborút a Foreign Affairsben, akkor Iránt rendkívül veszélyesnek és gonosz szándékú hatalomnak tünteti fel, amit mindenáron meg kell akadályozni még békés célokat követő nukleáris programjának a megvalósításában is. Amikor azonban a megelőző háború haladéktalan megindítása mellett érvel, akkor Irán védekezési képességét szerénynek, az iráni vezetőket pedig érdekeiket racionálisan követő politikusoknak tekinti. Ennek lényege, hogy az Egyesült Államok könnyen el tudná hárítani Irán ellenlépéseit. Ha tehát az Egyesült Államok nem támad, minden balul üt ki, ha pedig támad, minden sikeres lesz. Ez nem tekinthető olyan tárgyilagos elemzésnek, ami racionálisan veszi számításba a lehetőségeket, a szükségszerűségeket és a valószínűségeket.

Visszatérve Stephen Walt idézett írásához, a Harvard Egyetem tanára hangsúlyozza, hogy Kroenig nyíltan állást foglal egy Irán elleni megelőző háború mellett, noha ezt az ebben a kérdésben illetékes nemzetközi szervezet, az ENSZ Biztonsági Tanácsa nem hagyta jóvá. Nincs bizonyítva, hogy Irán valóban tervezi nukleáris fegyverek kifejlesztését. Az is tény, hogy Irán nem támadta meg sem az Egyesült Államokat, sem Amerika egyetlen szövetségesét. Kroenig tehát valójában a nemzetközi jog szabályainak a megszegésére szólítja fel Washingtont, amikor megelőző háború megindítására ösztönzi. Teszi ezt annak tudatában, hogy ez elkerülhetetlenül sok ember halálával jár, közöttük olyan kívülálló harmadik személyek halálával, akik maguk sem támogatják Irán teokratikus, klerikális rendszerét. Kroenig azonban egy sor bizonyítatlan állításra alapozva kész lenne eme ártatlan polgári személyek életének a feláldozására. Arra kitér Kroenig, hogy egy amerikai támadás esetén a nukleáris létesítményeken dolgozó katonai személyzet, a mérnökök, tudósok, technikusok életüket vesztenék. Azonban sajátságos módon Kroenig azt már elfogadhatatlannak tartja, ha ugyanezen mérce szerint gondolkodnának az iráni stratégák Amerikával és az amerikai polgári személyekkel szemben.

Mivel Iránnak nincsen Amerikáéhoz hasonló csúcstechnológiájú légiereje, és nincsenek olyan robotrepülőgépei, amelyek megtámadhatnák az Egyesült Államokat, ezért az aszimmetrikus védelem szabályait követve az iráni elemzők csak azt ajánlhatnák a Forradalmi Gárda lelkes fiataljainak, hogy szervezzenek olyan ellenakciókat, amikkel meg tudják bénítani azokat, akik a megelőző háborút szorgalmazzák hazájuk ellen, és így akadályozzák meg az Egyesült Államokat ilyen támadás megindításában. iráni szempontból ez a válasz valóban „megelőző csapásnak” lenne minősíthető, aminek az a célja, hogy elejét vegye egy Irán ellen tervezett és nemzetközijog-ellenes támadásnak. Nyilvánvaló, hogy Kroenig elfogadhatatlannak tartaná, ha Irán ilyen eszközhöz nyúlna. Ha pedig ez elfogadhatatlan Irán részéről, akkor miért elfogadható, hogy az Egyesült Államok mérjen ilyen megelőző csapást Iránra.

Dempsey tábornok: Irán racionális

Fareed Zakaria, a CNN műsorvezetője 2012. február 20-án azt kérdezte Martin Dempsey tábornoktól, hogy mennyire tartja az iráni vezetőket irracionálisnak, kiszámíthatatlannak, illetve mennyire követik ésszerű módon nemzeti érdekeiket. Az amerikai vezérkari főnökök egyesített bizottságának az elnöke erre azt válaszolta: erre a fontos kérdésre 2008 óta kell válaszolnia, amikor átvette az amerikai hadsereg központi parancsnokságának irányítását. Munkatársaival arra a meggyőződésre jutottak, hogy az iráni rendszer racionális aktor, ezért úgy gondolja, hogy az a magatartás, amit Amerika a jelen helyzetben tanúsít, józannak és megfontoltnak tekinthető. A CNN munkatársa ezután azt tudakolta, hogy mennyire értik az izraeliek az Egyesült Államokat, amikor azt tanácsolja nekik, hogy ne támadjanak. Mennyire tartja ez vissza Izraelt attól, hogy a közeljövőben katonai akcióba lépjen? A legmagasabb rangú egyenruhás katona, aki fölött már csak az elnök van mint főparancsnok, azt válaszolta, hogy meg van győződve: az izraeliek értik az amerikaiak aggodalmait, hogy egy csapásmérés ebben az időpontban destabilizálná a közel-keleti térséget és nem segítené elő hosszú távú céljaik elérését.

Dempsey megértést tanúsított Izrael sajátos nemzeti érdekei iránt, hogy a teheráni rendszert Izrael létét fenyegető veszélynek érzik. Az amerikai katonai vezetés azonban ezt bizonyos fokig másképp látja. A tábornok nem állította, hogy sikerült az izraelieket meggyőzniük, de nagyon nyílt és konstruktív eszmecserét folytattak. Dempsey hozzátette: „Kölcsönösen kicseréltük hírszerzési információinkat, és amikor három héttel ezelőtt Izraelben voltam, két napon át tárgyaltam felelős vezetőkkel, s ezt a párbeszédet folytatjuk.”

E rövid CNN-interjúból is kiderül, hogy Amerika legmagasabb rangú katonája nem hisz abban, hogy Irán nukleáris fegyverek kifejlesztésébe kezdett. Másrészt a tábornok Iránt józan – nemzeti érdekeit racionálisan követő – nemzetközi szereplőnek tartja. Harmadrészt Izrael és Amerika álláspontja ellentétes abban a kérdésben, hogy Irán egzisztenciális fenyegetést jelent-e. Dempsey tábornok nem tudott arra válaszolni, vajon Izrael intéz-e támadást a közeljövőben Irán ellen, vagy sem.

A vezérkari főnökök egyesített bizottsága vezetőjeként Dempsey tábornok természetesen az elnök legfőbb katonai tanácsadója is, és így valójában az Obama-kormányzat hivatalos álláspontját fejezte ki. Mivel 2012 választási év, ezért Obama számára fontos, hogy minden olyan konfliktust elkerüljön, ami hátrányosan befolyásolhatja újraválasztási esélyeit. Minden bizonnyal időt kért az izraeli vezetőktől is, ahhoz hasonlóan, ahogyan az újraválasztott orosz elnöktől – Vlagyimir Putyintól – is türelmet kért 2012 márciusában Medvegyev, a távozó orosz elnök útján, amikor az felkereste a Fehér Házban.

Az izraeli kormányzat, élén Netanjahu miniszterelnökkel és Ehud Barak hadügyminiszterrel, szeretné megváltoztatni az Obama-kormányzat politikáját Iránnal, valamint az iráni nukleáris program tűrése vonatkozásában. Az izraeli vezetés azt állítja, hogy Irán éppen 2012-ben lépi át azt a „vörös vonalat”, amikor már képessé válik nukleáris fegyverek előállítására, és emiatt fel kell lépni az erő alkalmazásával is ellene.

Ezért Izrael az AIPAC (Amerikai–izraeli Közügyek Bizottsága), valamint a financiálisan tőle függő és cionista irányvonalat képviselő szenátorok segítségével olyan szenátusi határozatot fogadtatott el, ami szerint már nem az jelentené a fenyegetést Irán részéről, hogy nukleáris fegyverek előállítására törekszik, hanem az, hogy olyan nukleáris technológiai háttérrel akar rendelkezni, amely adott esetben képessé teszi nukleáris fegyverek kifejlesztésére is. Mivel Irán máris képes atomerőművek építésére és működtetésére, ezért az AIPAC által követelt szenátusi állásfoglalás visszamenőleg is olyan nukleáris hatalommá nyilvánítja Teheránt, amely máris képes nukleáris fegyverek előállítására, ha ilyen döntést hoz. Ezért szükséges Iránnal kapcsolatban – Netanjahu szerint – haladéktalanul katonai lépéseket is számításba venni.

Mike Huckabee továbbítja Obamának Izrael kívánságait

Mike Huckabee Arkansas tagállam korábbi kormányzója 2008-ban republikánus színekben elnökjelöltségre pályázó baptista lelkész és hitszónok, jelenleg az ABC Radio politikai kommentátora. Az izraeli kormány 2012. február 19-től 28-ig vendégül látta és találkozókat szervezett számára a Knesszet tagjaival, izraeli vallási vezetőkkel és közéleti személyiségekkel. Visszatérve az Egyesült Államokba Huckabee reményét fejezte ki, hogy Obama nem fogja amerikai belpolitikai szempontjait fontosabbnak tekinteni, mint azokat, amikre az amerikai hadsereg főparancsnokaként tekintettel kell lennie. Az Irán elleni szigorított szankciókról szóló 2010-es törvény lehetővé teszi az amerikai kormány számára, hogy szankciókat alkalmazzon bármely vállalattal szemben, amely üzleti kapcsolatban áll Iránnal. Ezeket a rendelkezéseket azonban csak tíz külföldi vállalattal szemben alkalmazták, ezért ezeknek a listáját ki kell bővíteni. Ez annak az embargónak a szerves része kell, hogy legyen, amellyel az Obama-kormányzat az iráni fenyegetésre válaszol. Ezt az amerikai választ eddig a habozás, a gyengeség és a zavarodottság jellemezte. Ennek legutóbbi bizarr megnyilvánulása volt az, amikor Dempsey tábornok a CNN-ben úgy nevezte „racionális aktornak” Teheránt – amely nem törekszik nukleáris fegyverek kifejlesztésére –, hogy szeme sem rebbent. Arra hivatkozva, hogy az Irán nukleáris létesítményei ellen tervezett katonai csapás destabilizáló hatású lenne, helytelenítette Izrael ilyen irányú szándékait.

Még nagyobb veszélyt jelent az, hogy Obama ezermilliárd dolláros nagyságrendben csökkenti az Egyesült Államok katonai költségvetését. Ezek a csökkentések pont akkor lépnek életbe, amikor a műholdas fényképek arról tanúskodnak, hogy Irán távoli katonai létesítményein lázasan dolgoznak rakétatechnológia továbbfejlesztésén. Ebben az időben gyanúsítják meg Iránt a Szaúd-Arábia washingtoni nagykövete elleni merényletkísérlettel, és Indiában, Grúziában, valamint Thaiföldön működő izraeli diplomaták elleni bombatámadásokkal.

Az izraeli kormányzat Huckabeen keresztül azt is megüzente az Obama-kormányzatnak, hogy a legszigorúbban érvényt kell szereznie a Teheráni Központi Bankkal szemben meghozott szankcióknak. Ezzel egy időben fel kell gyorsítania az Európai Unió Irán elleni kőolajbojkottját, és fokoznia kell a felforgató tevékenységet Iránon belül, így aláásva Teherán nukleáris programját. Az amerikai külügyminisztériumnak meg kell adnia az iráni disszidenseknek és diverzánsoknak a már régóta esedékes internettechnológiát és műholdas telefonrendszert, amely lehetővé tenné számukra, hogy az iráni belső kommunikációs rendszertől függetlenül tudjanak szervezkedni és kommunikálni. Az utasítások informális átadása kapcsán Huckabee azt is tudatta, hogy amikor az izraeli miniszterelnök a Fehér Házba látogat, Obamának egyértelműen ki kell nyilvánítania, hogy Izraelnek minden joga megvan ahhoz, hogy megvédje magát az Irán felől fenyegető egzisztenciális veszéllyel szemben, és ha erre szánja el magát Izrael, akkor az Egyesült Államok támogatni fogja. Obamának ehhez hozzá kell tennie, hogy az Egyesült Államok komolyan mérlegeli a katonai akció lehetőségét. Huckabee így fejezte be az izraeli kívánságok átadását:

„Arra van szükség, hogy Obama egyre inkább úgy cselekedjen, mint Winston Churchill és egyre kevésbé úgy, mint Neville Chamberlain. Már volt egy holokauszt a világon. Isten óvjon minket attól, hogy még egyet megengedjünk. Irán a gonosz központja a modern világban. Elmúlt az az idő, hogy Amerika lassan reagáljon erre a veszélyre. A nukleáris óra ketyeg és kifogyunk az időből.”

Az Atlanta Jewish Times bizarr javaslata

2012. január 23-án Andrew Adler, az Atlanta Jewish Times nevű hetilap tulajdonosa és kiadója három javaslatot tett arra vonatkozóan, hogy Izraelnek miként kellene szembeszállnia Irán nukleáris fenyegetésével. Az első ajánlat úgy szólt, hogy megelőző csapást kellene mérnie a Hamaszra és a Hezbollahra. A második ajánlás Irán nukleáris létesítményeinek szétbombázását sürgeti. A legelgondolkodtatóbb azonban Andrew Adler harmadik javaslata: Eszerint utasítást kellene adni a Moszad Amerikában működő ügynökeinek, hogy merénylettel távolítsák el az Egyesült Államok elnökét, aki barátságtalan magatartást tanúsít Izraellel szemben. Ily módon a jelenlegi alelnök lépne a helyébe és neki a leghatározottabban el kellene köteleznie az Egyesült Államokat Izrael fenntartás nélküli támogatása mellett, beleértve azt is, hogy Amerika segíti a zsidó államot ellenségei megsemmisítésében. Andrew Adler írásában megismétli az olvasónak, hogy nem tévedett, amikor azt olvasta: „Order a hit on a president in order to preserve Israel’s existence.” (Adj parancsot az elnök elleni merényletre azért, hogy megvédd Izrael létezését.) Ettől az egyértelmű szövegtől nehéz visszakozni. Adler azonban a széles körű felháborodás nyomán nyilvános bocsánatkérésre kényszerült az idézett írásában foglaltak miatt.

Andrew Adler kétségtelenül az Egyesült Államok egészére érvényes büntető törvénykönyv rendelkezéseibe ütköző magatartást tanúsított, ami ötévi szabadságvesztéssel, illetve kétszázötvenezer dollár pénzbírsággal büntetendő. A National Jewish Democratic Council, NJDC (Az Országos Zsidó Demokrata Tanács) nyilatkozatban ítélte el Adler vezércikkét: „A felelőtlenség csimborasszója olyan borzalmas ajánlatot tenni, hogy Izrael állama tegye el láb alól az Egyesült államok elnökét – mondotta David Harris, az NJDC elnöke, hozzátéve: Odáig merészkedni, hogy ilyen alantas ötleteknek helyet adjunk egy újságban, méghozzá a tulajdonos és a kiadó saját szavaival, és ráadásul egy zsidó hetilapban, minden képzeletet felülmúl.”

Az eset kapcsán amerikai internetes fórumokon emlékeztettek arra, hogy 1967. június 8-án Izrael repülőkkel és torpedókkal támadott a USS-Liberty nevű kutatóhajóra (technical research ship), amely megfigyelte az izraeli–egyiptomi konfliktust. Lehallgatást végzett a háborús zóna közelében az 1967. június 5-től 11-ig tartó „hatnapos háborúban”. Az izraeliek később azzal magyarázkodtak, hogy „nem szándékosan”, hanem „tévedésből” támadtak legfőbb szövetségesük hajójára, amely nemzetközi vizeken tartózkodott. Ennek a vigyázatlanságból és tévedésből bekövetkezett incidensnek harmincnégy katona esett áldozatul és százhetven megsebesült. A hajó elleni izraeli támadás célja az volt, hogy elsüllyesztéséért Egyiptomot tegyék felelőssé, s így vonják be Amerikát a háborúba Izrael oldalán.

Az államok feletti szervezett magánhatalomnak, amelynek a világstratégiájába tartozott Izrael állam létrehozása, mindig is az volt az egyik legfontosabb uralmi eszköze, hogy mások háborúzzanak céljai elérése érdekében. Izrael, amely ennek az államok feletti szervezett magánhatalomnak köszönheti létét, természetesen az értékrendjét és a háborúviselési stratégiai és taktikai módszereit is igyekszik hozzáigazítani.

Andrew Adler hetilapját csak hatezer-ötszáz előfizető és családtagjaik olvassák, de az, amit megfogalmazott, félreérthetetlenül fejezi ki, hogy egyes amerikai „Israel-firster”-ek az amerikaiak kötelességének tartják, hogy költséges és véres háborúkat viseljenek Izrael érdekében.

Ezért számolni kell azzal, hogy Izrael az 1967-es Liberty-incidenshez hasonló forgatókönyvet tervez ezúttal is. Arra akarja kényszeríteni az amerikaiakat, hogy vállaljanak további sok milliárd dolláros anyagi áldozatot, és ha kell, vérezzenek is, hogy Izrael lefejezhesse Irán nukleáris programját. Erre törekszik, noha nincs bizonyíték arra, hogy Teherán atomfegyvert akar előállítani. Aki fanatikusan hisz egyes népek kiválasztottsági mítoszában, az természetesen elvárja, hogy a nem kiválasztottak minden áldozatot hozzanak meg érte. Nem akarjuk túlértékelni Andrew Adler írását, de abban – mint cseppben a tenger – tükröződik egy olyan értékrend, ami racionálisan nem fogadható el a XXI. században.

Mik Izrael valódi szándékai?

2011 decemberében több olyan nyilatkozat is napvilágot látott Washingtonban, amelyből az derült ki, hogy az Obama-kormányzat nincs teljesen tisztában Izrael valódi szándékaival egy Irán elleni támadást illetően, és ez gondot jelent az Obama-kormány számára, amely elsősorban a diplomáciai nyomást és a pénzügyi, gazdasági szankciókat részesíti előnyben. A két ország vezetői rendszeresen konzultálnak egymással, ugyanakkor az amerikai döntéshozók nem tudták, hogy valóban akar-e Izrael csapást mérni Iránra, és ha igen, mikor és milyen módon.

Carl Levin demokrata szenátor (a washingtoni szenátus hadügyi bizottságának elnöke) 2011. december 7-én kijelentette: „Nem hiszem, hogy a kormány tudja, mit szándékozik tenni Izrael. Abban sem vagyok biztos, hogy Izrael tudja, mit fog tenni Izrael… Ez azért van, mert bizonytalanságban akarják tartani a másik oldalt. Hagyd találgatni a »gonosz fickókat«”.

Egy másik amerikai szenátor, a republikánus John McCain ugyanezt erősítette meg: „Biztos vagyok benne, [a kormányzat irányítói] nem tudják, hogy mit tesznek majd az izraeliek. Azt sem tudták, mikor mértek csapást a szíriai atomreaktorra. Ugyanakkor az izraeliek rendszerint tudják, hogy mi mit szándékozunk tenni.”

Ez a kétértelműség csak annyiban előnyös az Egyesült Államok számára, hogy Washington azt mondhatja: Nem volt előzetes információja az izraeli támadásról, ami csaknem bizonyosan meg fogja növelni az Amerika-ellenes érzelmeket a mohamedánok körében a Közel-Keleten.

2011 decemberében tehát az izraeli vezetők nem mondták azt, hogy közvetlenül várható egy izraeli támadás Irán nukleáris létesítményei ellen. Ugyanakkor sem ők, sem az amerikai elnök nem zárta ki ezt a lehetőséget.

Elgondolkodtató az, amit Leon Panetta – korábbi amerikai védelmi miniszter – mondott egy Irán elleni támadás „nem szándékolt következményeiről”. Panetta szerint egy ilyen Irán elleni akció nagyméretű konfliktushoz vezethet a közel-keleti térségben, ami előidézheti az Egyesült Államok és Európa törékeny gazdaságainak az összeomlását, és az lehet a következménye, hogy az iráni nép még inkább jelenlegi urai mögé áll. Ezen túlmenően tűzvonalba kerülnének az amerikai erők, és valószínűleg az iráni ellencsapás célpontjaivá válnának az amerikai hajók és támaszpontok.

Tel-Avivban látott napvilágot 2012. április 3-án az International Press Service (IPS), egy globális hírügynökség gondozásában Garett Porter oknyomozó-tényfeltáró újságíró elemzése arról, hogy mi húzódik meg Netanjahu szándékosan homályos, kétértelmű iráni nyilatkozatai mögött. Az izraeli politika egyik szembetűnő jelensége különösen 2012 első hónapjaiban, hogy nem folyik komoly vita pontos számokkal és adatokkal arról, hogy mit jelentene egy fenyegető háború Iránnal.

Az jól ismert, hogy több korábbi izraeli katonai és hírszerző vezető nyíltan kimondta, katasztrofális lenne Izrael számára, ha megtámadná Iránt. 2011-ben két ilyen katonai vezető is határozottan elvetette egy támadás tervét. Azóta a nemzetbiztonsági szektor hallgatása csak fokozódott, ahhoz hasonlóan, ahogy egyre erőteljesebben fenyegetett Izrael egy támadással. Izrael nemzetbiztonsági szakértői körében megerősödött az a vélemény, hogy Netanjahu harciassága valójában egy sikeres blöff. Egyes elemzők hiányolták azokat a konkrét adatokat, amik alátámasztanák Netanjahu Irán elleni háborús terveit. Úgy gondolják, hogy ezekről a fontos információkról azért nem esik szó, mert azok az izraeli hírszerzők és katonai vezetők, akik személyesen ellenzik az Irán elleni támadást, nem akarnak nyíltan Netanjahu harcias irányvonalával szembefordulni.

Meir Dagan, a Moszad korábbi igazgatója volt az első, aki 2011 júniusában a nagy nyilvánosság előtt kifejtette, hogy az Irán elleni támadás regionális háborút robbantana ki, és felgyorsítaná azt, hogy Irán nukleáris fegyverhez jusson. Egy másik katonai vezető, Shlomo Gazit tábornok, aki az 1970-es években az izraeli katonai hírszerzést irányította, egyenesen azt állította, hogy: „Egy izraeli támadás Irán nukleáris reaktora ellen Izrael megsemmisüléséhez vezetne.” Gazit egyetértett Dagannal abban, hogy egy ilyen támadás arra késztetné Iránt, hogy azonnal megkezdje nukleáris fegyverek előállítását és mindezek következményeként növekedne a nemzetközi nyomás az Izrael által megszállt területek feladására. Gazit ugyan 2012 márciusában már nyíltan nem ellenezte egy Irán elleni izraeli támadás lehetőségét, sőt azt hangsúlyozta, hogy Izraelnek készen kell állnia egy ilyen lehetőségre akár úgy is, hogy azt nem hagyja jóvá az Egyesült Államok. Úgy vélte, hogy nem túl nagy árat kellene Izraelnek ezért viselnie, és egy ilyen izraeli akció két-három évvel is elhalasztaná Irán nukleáris programjának a befejezését. Gazit ugyanakkor a nemzetközi sajtószolgálatnak azt mondotta, hogy ő nem változtatta meg a véleményét, és továbbra is úgy gondolja, hogy egy Irán elleni csapás rendkívül veszélyes következményekkel járhat Izrael számára.

Politikai szakértők úgy látják, hogy Izrael biztonsági szektorának tekintélyes tagjai azért nem ellenzik a széles nyilvánosság előtt Netanjahu harcias retorikáját, mert úgy gondolják, hogy az izraeli miniszterelnök nagy valószínűséggel blöfföl. Úgy látják, hogy Netanjahunak ez a pókerjátszmája eddig sikeres volt. Uzi Rubin tábornok az izraeli rakétavédelmi program korábbi irányítója az izraeli televízióban azt mondotta beszélgetőpartnerének, a Haaretz című napilap vezető munkatársának, Ari Shavitnak, hogy „Netanjahu valamennyiünkkel pókerezik. Nem szabad lehívnunk a kártyáit.” Shavit úgy vélte: Netanjahu kockázatos pókerjátszmájának a sikere megköveteli, hogy tekintélyes izraeliek ne vonják kétségbe a miniszterelnökük állításait Jeruzsálem Irán nukleáris létesítményei lebombázására vonatkozó hajlandóságáról és képességéről. Ezek szerint azok az izraeli vezetők, akik ellenzik az Irán elleni támadást, ezt most már nem hangoztatják, hogy ezzel ne rontsák Netanjahu kockázatos pókerjátszmájának az esélyeit.

Yossi Alpher, a Tel-avivi Egyetem nemzetbiztonsági tanulmányok központjának a vezetője, aki korábban a Moszad elemzője volt, úgy látja, hogy Netanjahu Iránra vonatkozó sikeres blöffölésével arra szorította a nemzetközi közösséget, hogy újabb szigorú szankciók életbe léptetésével nagyobb nyomást gyakoroljon Iránra. 2012 márciusában Aluf Benn, a Haaretz főszerkesztője azt írta Washingtonból: Netanjahunak sikerült meggyőznie a világot, hogy Izrael kész a megelőző háború megindítására, valójában azonban pókerjátszmát folytat és rejti legfontosabb aduját, az izraeli hadsereg valódi lehetőségeit Irán nukleáris berendezésének az elpusztítására.

Az izraeli szándékok jobb megértését segítheti elő az, ami Azerbajdzsánban történik. A Christian Science Monitor című amerikai lap 2012. március 29-i számában tudósít arról, hogy Izrael titokban felvonulási területnek építi ki magának Azerbajdzsán több légi támaszpontját. Innen akarnak támadást intézni Irán nukleáris létesítményei ellen. Az izraeliek megvásároltak egy légi támaszpontot Azerbajdzsánban, erről a Foreign Policy magazin számolt be. Az Egyesült Államok illetékesei, akik tájékoztatták a folyóiratot, aggodalmukat fejezték ki ezzel a fejleménnyel kapcsolatosan. Ezzel függhet össze az is, hogy nyilvánosságra hozták ezt a tényt. Valószínűleg így akarják lelassítani Izrael háborús előkészületeit ebben az ingatag térségben.

John Bolton korábbi amerikai diplomata szerint ez tudatos kiszivárogtatás volt a kormányzat részéről. Ilyen információ nyilvánosságra hozatala a maga nemében példátlan két szövetséges vonatkozásában.

Az izraeli F–15-ös és F–16-os vadászbombázóknak 3200 kilométer távolságot kell megtenniük ahhoz, hogy a bombák ledobása után visszatérhessenek támaszpontjaikra. Ilyen hosszú távolság esetén szükség van üzemanyag felvételére. Ez azt jelenti, hogy a vadászbombázók vagy elegendő üzemanyagot visznek magukkal és kevesebb bombát, vagy több bombát visznek, de akkor viszont szükségük van arra, hogy pótlólag üzemanyagot vehessenek fel. A levegőben való tankoláshoz azonban háttértámogatásra van szükség ugyanúgy, mint a földön való újratankoláshoz.

Az Izrael által bérelt repülőterek Azerbajdzsánban korábban a szovjet hadsereget szolgálták ki, és képesek fogadni a támadásról visszaérkező izraeli vadászbombázókat. Ez lehetővé teszi, hogy kevesebb üzemanyagot vegyenek fel és több bombát szállíthassanak bevetéseik során. Ezek a légibázisok alkalmasak arra is, hogy kutató- és mentőhelikopterek állomásozzanak rajtuk, amelyek elősegíthetik a lelőtt izraeli pilóták mentését. Robotgépek is indíthatók róluk a bombák által okozott károk felmérésére a csapásmérést követően.

Izrael és Azerbajdzsán már évek óta szorosan együttműködik gazdasági és katonai téren. Izrael kőolajat importál Azerbajdzsánból. Baku most állapodott meg Izraellel, hogy 1,6 milliárd dollárért vásárol tőle fegyverzetet és katonai berendezéseket, beleértve robotrepülőgépeket, föld-levegő rakétákat és rakétavédelmi rendszereket. A Foreign Policy beszámolója nyilvánvalóan nem segíti elő a két szomszédos állam – Azerbajdzsán és Irán – viszonyának a javulását. Teherán azzal vádolta Azerbajdzsánt, hogy együttműködik az izraeli kém- és hírszerző szolgálatokkal, amelyeket azzal gyanúsít, hogy több iráni atomtudóst meggyilkoltak. Arról is vannak információk, hogy olyan személyeket, akik terroristatámadásokat terveztek Iránnal szemben Azerbajdzsánban őrizetbe vettek.

Azerbajdzsán tagadja, hogy engedélyt adott volna izraeli harci gépeknek az ország repülőterein való leszállásra. Az azerbajdzsáni védelmi minisztérium szóvivője ezt az információt abszurdnak és alaptalannak nevezte. Az AFP hírügynökség tudósítójának Ali Hasanov, az azerbajdzsáni elnöki hivatal képviselője kijelentette: „Számos alkalommal kijelentettük és megismételjük, hogy nem került sor Irán elleni akciókra Azerbajdzsán területéről.” Izraeli részről egyelőre semmilyen reagálás nem történt a Foreign Policy folyóiratban megjelent cikkre. Elképzelhető, hogy az izraeli vezetés valójában elégedett azzal, hogy ily módon is lélektani hatást tudott gyakorolni Iránra.

Ki irányítja valójában Amerikát?

Akik az Egyesült Államok érdekeit részesítik előnyben, azok az „America-firster”-ek, akik pedig Izraelnek adnak elsőbbséget az Egyesült Államokkal szemben, azok az „Israel-firster”-ek. Már az eddigiekből is látható, hogy az AIPAC 2012-es tanácskozása a cionista zsidó hatalom látványos rendezvénye volt, amelyen jól nyomon lehetett követni, hogy az államok felett működő szervezett magánhatalom miként alakítja az Egyesült Államok külpolitikáját. Az AIPAC esetében nem egyszerűen egy politikai lobbi konferenciájáról volt szó. A lobbi 2012-es tanácskozása lehetővé tette Izrael politikai és katonai vezetése számára, hogy felkészítse az Egyesült Államokat egy újabb nagyobb háborúra a Közel-Keleten, ez alkalommal Irán ellen. Simon Peresz – izraeli államfő – megnyitójában megadta a hangot, amit aztán Obama elnöknek követnie kellett, engedelmesen visszhangozva az izraeli elnök katonai és politikai nézeteit.

Másnap Netanjahu ismételte meg, hogy mi a követendő vonal a Fehér Ház számára egy Irán elleni háborút illetően. Az Egyesült Államok törvényhozásának háromnegyede jelen volt, amikor a konferencia részvevői fanatikusan támogattak egy amerikai háborút Irán ellen. Az iráni vezetés az AIPAC és más zsidó szervezetek segítségével olyan katonai megállapodást követel az Egyesült Államoktól, amiben a feltételeket Izrael diktálja, és amik szerint Amerikának nincs más választása, mint elfogadni és támogatni az izraeli vezetés Iránnal kapcsolatos döntéseit. Az izraeli vezetés nem Izrael katonai, gazdasági vagy politikai súlya következtében került fölénybe az amerikai vezetéssel szemben. Még csak azt sem lehet mondani, hogy a Nemzetközi Közösség egyértelmű támogatása következtében.

A valódi ok az, hogy ez a kis ország legalább félmillió fanatikus és elszánt cionistával rendelkezik az Egyesült Államokban, beleértve olyan milliomosok ezreit és milliárdosok százait is, akik mind a demokrata, mind a republikánus párt színeiben induló politikusok kampányait finanszírozzák. Az AIPAC az Izraelt támogató zsidó szervezetek élcsapata. Fegyelmezett, szervezett közösség, amelynek a tagjai valamennyi kongresszusi képviselő és szenátor hivatalát nyomás alatt tartják Washingtonban, ellátva őket gondosan előkészített törvényjavaslatokkal. Ezeket vagy Izraelben, vagy izraeli segítséggel az Egyesült Államokban fogalmazzák.

Izrael és következésképp az AIPAC célja egy olyan háború kikényszerítése Irán ellen, amit vagy az Egyesült Államok, vagy pedig a támogatásával Izrael indít meg alattomosan. Irán azért vált célponttá, mert Palesztina Izrael általi gyarmatosításának az ellenzőit már sikerült megtörni a korábbi cionisták által támogatott amerikai háborúkban. Így Irakban, Afganisztánban és Líbiában már Amerika-barát rendszerek vannak. A szíriai Asszad-kormányzat megdöntése pedig most van folyamatban.

Izrael jelenlegi vezetői ragaszkodnak ahhoz, hogy Irántól meg kell tagadni azokat a jogokat, amiket több mint százhúsz más ország békésen gyakorolhat. Itt elsősorban az orvosi, kereskedelmi és tudományos célokat szolgáló urániumdúsításról van szó. Korábban az izraeli propagandavonalnak megfelelően ötvenkét nagyobb amerikai zsidó szervezet elnöke állította tévesen, hogy Teherán már rendelkezik nukleáris fegyverrel, vagy megtette az előkészülteket az előállításukra. Ez pedig Izrael létét fenyegeti. Már az urániumdúsítás képessége is súlyos fenyegetést jelent a zsidó államra. Ugyanakkor huszonhét amerikai hírszerző szervezet évi közös jelentésében megállapította, hogy – a Nemzetközi Atomenergia Ügynökség véleményével egybehangzóan – nincs bizonyíték arra, hogy Irán nukleáris fegyvereket állítana elő. Valójában tehát nem létezik egzisztenciális fenyegetés.

Ezért vált szükségessé, hogy az izraeli vezetés most már ne nukleáris fegyverekről, hanem nukleáris fegyverek előállítására vonatkozó képességről beszéljen. A Netanjahu-kormánynak ezt az újabb álláspontját fenntartás nélkül támogatják a nagyobb amerikai zsidó szervezetek. Ezek a szervezetek Izrael politikájának a lelkes végrehajtóivá váltak, elősegítve egy kiprovokálatlan, agresszív támadást egy olyan ország ellen, amely hetvenötmillió békés iráni polgár hazája. Herring rabbi, az Amerikai Ortodox Rabbi Tanács alelnöke azt javasolta, hogy Izrael mérlegelje taktikai nukleáris fegyverek bevetését kevésbé lakott, vagy sivatagos területeken, hogy az irániak láthassák, egyrészt milyen veszélyben van az életük, másrészt, hogy Izrael nem marad tétlen. A rabbi arról nem szólt, hogy a 250 ezer főt elérő, illetve csak az azoknál kevesebb lakossal rendelkező települések számíthatók-e „kevésbé” lakottnak.

Netanjahu kívánságára az AIPAC-küldöttek tömegesen keresték fel a kongresszus tagjait, hogy rábírják őket a háború támogatására arra hivatkozva, hogy Iránnak már megvan az ipari háttere az urándúsításra. Az amerikai zsidó szervezetek minden ellenvetés nélkül teljesítették Netanjahu kívánságát, és tagjai gondosan felkeresték előre megfogalmazott érvekkel és előkészített törvényjavaslatokkal a Capitoliumot. Büszkén hozták Netanjahu tudomására, hogy sikeresen létrehozták az Egyesült Államok választott törvényhozói körében azt a többséget, amely támogatja a háborút.

Az izraeli kormány hatalma tehát az AIPAC-on nyugszik, amely viszont szoros ellenőrzést gyakorol az Egyesült Államok Kongresszusa felett. Az AIPAC befolyása pedig azon a hatalmon nyugszik, amellyel a Cionista Hatalmi Képződmény (Zionist Power Configuration, ZPC) rendelkezik. Ezt a fogalmat James Petras professzor vezette be annak az államok feletti, szerteágazó hálózatokkal rendelkező hierarchikus hatalmi struktúrának a megnevezésére, amelynek a belső magját a nemzetközi pénzkartell globális elitje alkotja. A ZPC lényegében olyan zárt pénzhatalmi érdekcsoport, amely egy gondosan álcázott világuralmi szervezetet működtet. A ZPC befolyása jelentős mértékben a cionista tulajdonban lévő tömegtájékoztatási eszközökön keresztül érvényesül, amelyek mögött tulajdonosként ott állnak az államok feletti pénzkartell gazdasági és pénzügyi struktúrái. A formális demokrácia kiüresedett technikáit még alkalmazzák, de ez az alibidemokrácia már csak egy pénzuralmi diktatúra kulisszája. Az érdemi demokrácia és a valódi népakarat már nem tud érvényesülni.

Amikor az AIPAC lobbistái felkeresik az amerikai törvényhozás kulcsembereit, kezükben az Izrael által diktált kívánságokkal, akkor ezeket azoknak a cionista törvényhozóknak adják át, akik történetesen a Kongresszus legfontosabb bizottságainak az elnökei, és az ő feladatuk, hogy a Közel-Keletre vonatkozó politikai és katonai stratégia legfontosabb kérdéseiben döntsenek. Ezek a szenátorok és képviselők tisztában vannak azzal, hogy ugyanezek a zsidó szervezetek ellenszolgáltatásként gondoskodnak arról, hogy őket újraválasszák.

Az AIPAC befolyása Washingtonban annak az ötvenkét nagy amerikai zsidó szervezetnek az erejére támaszkodik, amelyet röviden MAJO-nak (Major American Jewish Organization) neveznek. A MAJO vezetői transzmissziós szíjként, azaz hajtó- és erőátviteli eszközként működnek Izrael számára. Ők azok, akik továbbítják Tel-Avivból a követendő irányvonalat tagjaik számára, beleértve az egyetemi és a legkülönfélébb szakmákban dolgozó értelmiségieket is. Amikor az AIPAC-nak nehézségei vannak Washingtonban, mert egyes szenátorok és képviselők nem hajlandók automatikusan támogatni az Izrael által megkívánt jogszabályokat vagy szankciókat, akkor ezek a törvényhozók konfliktusba kerülnek a választási költségeiket finanszírozó cionista szponzoraikkal. Ezek a választási támogatók ekkor figyelmeztetik a törvényhozókat, hogy teljesítsék elvárásaikat. Ha pedig ezt mégsem teszik meg, akkor rendszerint szembe kell nézniük egy olyan kampánnyal, ami karaktergyilkossághoz, végül pedig választási vereséghez vezet. Ezek között a helyi aktivisták között számos multimilliomos és milliárdos is található, akik nem csinálnak titkot abból, hogy „Israel-firster”-ek és dollármilliókat adnak kampánytámogatásként azoknak a törvényhozóknak, akik habozás nélkül alárendelik az Egyesült Államok érdekeit Izrael érdekeinek, amikor Izrael a közel-keleti térségben meglévő hegemóniája megtartására és kiterjesztésére törekszik.

A politikai folyamatok törvényes eszközökkel történő korrumpálását kiegészítik olyan illegális módszerek, mint a kémkedés és más büntetendő cselekmények elkövetése. 2012 márciusában büntetőeljárás folyt Stephen Rosen, az AIPAC egyik korábbi vezető tisztségviselője ellen, akit tetten értek azon, hogy szigorúan titkos dokumentumokat adott át izraeli illetékeseknek az Egyesült Államok Irán irányában folytatott katonai politikájáról. Rosen, akit végül is felmentettek, a tárgyaláson azt állította, hogy az AIPAC rutinszerűen arra biztatja tisztségviselőit, hogy szerezzenek be bizalmas kormánydokumentumokat Izrael számára. Érdemes megemlíteni azt is, hogy számos olyan szabadúszó cionista van, aki rosszindulatúan zsarol és széles körben terjesztett politikai támadásokat hajt végre Izrael kritikusaival szemben. Ezeknek a támadásoknak tudható be, hogy az amerikaiak többsége öncenzúrát alkalmaz. Magánemberként elutasítják a cionista amerikaiak gátlástalan Izrael-barátságát, de félnek ezt nyilvánosan kifejezni. A pénzkartell tulajdonában lévő tömegtájékoztatási eszközök korlátlanul a ZPC rendelkezésére állak. Ennek egyik bizonyítéka az, hogy az elektronikus és a nyomtatott tömegtájékoztatás nem hajlandó kiegyensúlyozott és objektív tájékoztatást adni az Izrael–Palesztin-konfliktusról. Egyetlen televízió, rádió, vagy film sem számol be arról, hogy arab családok ezrei veszítették el otthonaikat, és hogy folyamatosan támadják azokat a palesztinokat, akik tiltakoznak földjeik erőszakos elvétele miatt. A ZPC Amerika felett gyakorolt hatalmának megértése szempontjából lényeges annak az elemzése, hogy a Cionista Hatalmi Képződmény milyen emelőhatással tudja hatalmi befolyását érvényesíteni. Az Egyesült Államok lakosságának 3%-a tartozik a zsidó közösséghez. Az általuk mozgósított pénzeszközök és kapcsolati hálók segítségével el tudják érni, hogy az amerikai törvényhozás, a képviselőház és a szenátus tagjainak a 10%-a elkötelezett cionista legyen. Ezek a cionista politikusok viszont maguk mögött tudhatják a szupergazdag cionistákat, a nemzetközi pénzkartell magját alkotó bankárdinasztiákat, akik elintézik számukra, hogy övék legyen az ellenőrzés az összes olyan képviselőházi és szenátusi bizottságban, amely illetékes az Egyesült Államok közel-keleti politikája meghatározásában és a biztonsági kérdésekben.

Újabb fejlemény, hogy ma már döntő jelentőségűvé vált a cionista-izraeli világstratégia érvényesítése a belbiztonsági területen is. Michael Mukasey – korábbi igazságügy-miniszter –, valamint Michael Chertoff – volt belbiztonsági miniszter – kulcsszerepet játszott abban, hogy a biztonsági szervek figyelmének a központjába kerültek Izrael bírálói és a mohamedán vallású amerikaiak terroristagyanússá váltak. Mindez együtt járt az alkotmányos szabadságjogok korlátozásával. Az Egyesült Államok Legfelsőbb Bíróságának a kilenc tagjából három cionista. A ZPC határozza meg a demokrata és a republikánus párt közel-keleti politikáját. Mivel a pénzkartell finanszírozza a választási kampányokat, a Fehér Házba is csak az kerülhet, akit a pénzkartell és az általa irányított – magánintézménynek beállított – szervezetek (például a CFR, Council on Foreign Relations, Külkapcsolatok Tanácsa) engedélyeznek. Ily módon a ZPC el tudja érni, hogy a mindenkori amerikai elnök megbízható cionistákat nevezzen ki a Külügyminisztérium, a Pénzügyminisztérium és a Hadügyminisztérium élére. Ez a hatalomátvitel biztosítja a cionista politikai és államigazgatási vezetők számára a többséget az Izrael számára fontos politikai döntések meghozatalánál. Ily módon az Egyesült Államok politikai és katonai erejét kihasználva nyomást tudnak gyakorolni az ENSZ-re, a NATO-ra, az Európai Unióra. Meg tudják szerezni a támogatást Izrael Gáza elleni bojkottjához, a Hamasz-kormányzat elszigeteléséhez, valamint az Irak, az Afganisztán és a Líbia elleni háborúhoz.

James Petras és Robin Eastman Abaya 2012. március 16-án keltezett tanulmányában (Israel’s Willing Executioners: AIPAC Invades Washington – Izrael lelkes végrehajtói: Az AIPAC megszállja Washingtont) megállapítja, hogy 2012 első három hónapjában a kőolaj ára 15%-kal (2011 nyara óta pedig 30%-kal) emelkedett Izrael – Irán elleni támadó háborúra bujtogató – politikája és fenyegetése miatt. Netanjahu izraeli miniszterelnök, Peresz elnök és Lieberman – volt külügyminiszter – mind követelte, hogy Amerika bombázza Iránt, vagy ha ezt nem teszi, akkor Izrael indítja meg saját támadó háborúját az iráni nép ellen. Vagyis belerántja az Egyesült Államokat egy másik háborúba. Az írás szerzői szerint csaknem valamennyi kőolajszakértő és politikai elemző egyetért abban, hogy a kőolaj világpiaci ára Izrael háborús fenyegetése miatt szökött a magasba. A nemzetközi nagy spekulánsok arra számítanak, hogy az Irán elleni izraeli támadás miatt nagymértékben visszaesik a Közel-Keleten a kőolajtermelés és akadályozva lesz a szállítás. Ez pedig világszinten kőolajhiányt okoz.

Kardcsörtető hisztériakeltés

Amikor az ötvenkét amerikai zsidó szervezet elnöke megismételte, hogy Irán növekvő nukleáris ipari háttere Izrael biztonságát fenyegeti, maga is hozzájárult a hisztériakeltéshez. Petras és Abaya emiatt Izrael által kivetett háborús adónak minősíti a kőolaj ugrásszerű emelkedését. Ez olyan adó, amit a ZPC kényszerített rá az amerikai fogyasztókra egy újabb háborút sürgetve Izrael érdekében. Nincs egyetlen olyan amerikai politikus, aki meg merné vitatni ezt a kérdést. A kőolaj árának ez a nagyarányú növekedése visszataszítja Amerikát és az Európai Uniót is a recesszióba, ami milliók munkájának az elvesztésével jár. Kérdéses, hogy mennyire egyeztethető össze az amerikai alkotmányos renddel az, hogy az AIPAC és a MAJO ötvenkét elnöke döntő módon befolyásolni tudja az amerikai kormányt azért, hogy az egy külföldi állam érdekeinek megfelelően hozzon döntéseket. A hatalmi fölény jelenik meg abban a magabiztosságban, hogy az „Israel-firster” lobbizók most már arra sem fordítanak gondot, hogy elrejtsék jelenlegi és jövőbeni függőségi viszonyukat Izrael állammal. Maguk mögött tudhatják azoknak a cionista értelmiségieknek a támogatását, akiknek már eddig is fontos szerepük volt abban, hogy amerikai katonák tízezreit küldték harcolni, sebesülten visszatérni, vagy idő előtt meghalni. Arra hivatkoznak ezek az értelmiségiek, hogy amikor az amerikaiak Izrael érdekeit szolgálják, egyúttal az Egyesült Államok érdekeit is védelmezik. Ebből következik, hogy amikor Jonathan Pollard, a haditengerészet elemzője és az izraeli hadsereg tiszteletbeli ezredese szigorúan titkos amerikai dokumentumokat adott át a Moszadnak, akkor valójában hazafias tettet hajtott végre.

„Fred Kagan, Paul Wolfowitz, Doug Feith, Levis Scooter Libby, Elliott Abrahams és Dennis Ross voltak azok, akik befolyásukat arra használták, hogy az Egyesült Államok támadó háborút indítson Afganisztánban és Iránban Izrael érdekében… Azzal támasztották alá ezeknek a háborúknak a megindítását, hogy tudatosan hamis képet festettek az arab világról és az arab nemzeti törekvésekről. Azt gondolták, hogy az arabok soha nem lesznek képesek tartósan ellenállni birodalmi terjeszkedésüknek. Ebben szerepe volt annak is, hogy ezek a szervezetek és érdekcsoportok egy olyan vallási alapú ideológiát vallanak, ami szerint ők a kiválasztott nép. Ők a pénzügyileg legsikeresebb befektetők és spekulánsok. Ők végezték el és ők oktatnak a legtekintélyesebb egyetemeken.” – írják az idézett tanulmány szerzői, James Petras és Robin Eastman Abaya.

A titkos háború már folyik Irán ellen

Az 1990-es években és a XXI. század első éveiben Irán viszonya az euroatlanti térség országaihoz – vagyis a Nyugathoz – folyamatosan javult azoknak a teheráni mérsékelt vallási vezetőknek köszönhetően, akik az iráni gazdaságot és kereskedelmet irányító vagyonos osztállyal léptek szövetségre. 2003 és 2005 között Nagy-Britannia, Franciaország és Németország már tárgyalt Teheránnal nukleáris programja leállítása érdekében. Időközben az említett mérsékelt vallási vezetők befolyása csökkent és Mahmud Ahmadinezsád lett Irán elnöke elsősorban a városi szegényebb osztályok, valamint a vidéken élő irániak jóvoltából. Ettől kezdve a Nyugat élesen szemben áll a kormányra került radikális iszlamistákkal.

(2013. június 14-én az irániak Hasszan Rohanit választották meg az ország új elnökévé. Az elődjénél mérsékeltebbnek számító Rohani elsősorban a reformisták támogatásával győzte le konzervatívabb riválisait. A nemzetközi közvélemény kedvezően fogadta Rohani győzelmét. Az új államfőtől azt várják, hogy hivatali ideje alatt enyhíthet Irán nemzetközi elszigeteltségén és javíthat a Nyugattal való kapcsolatokon. Az izraelieket kedvezően lepte meg 2013. szeptember 16-án, amikor az új iráni elnök szokatlan módon minden zsidót köszöntött a „rós hasáná” nevű ünnep, a zsidó újév alkalmából. Az elnökségből távozó Mahmud Ahmadinezsádot Ali Hamenei – Irán legfelsőbb vallási vezetője – az Ítélőtanács tagjává nevezte ki. Ennek a testületnek a tagjait az iszlám köztársaság legfelsőbb vezetője nevezi ki öt évre. A testület feladata a tanácsadás, valamint a Parlament és az Őrök Tanácsa közötti jogi viták megoldása. Ahmanidezsád kinevezése azt jelzi, hogy Ahmanidezsád tekintélye még mindig nagy, noha a Hameneivel folytatott hatalmi harc miatt elnökségének az utolsó két évében kegyvesztett lett az Ajatollahnál.)

2006-ban a Bush-kormányzat hetvenöt millió dollárt fordított a „demokrácia mozgalom” finanszírozására. Ez az iszlamista kormányzat ellenfeleinek a fokozott támogatását jelentette. A washingtoni külügyminisztérium egyidejűleg megnövelte Dubaiban, valamint a vele szomszédos arab országokban lévő nagykövetségeinek a létszámát azért, hogy figyelemmel tudja követni Teherán minden lépését. Úgy tűnt, hogy Washingtonnak új elképzelései vannak Iránnal kapcsolatosan. 2009-ben azonban tovább romlott a Nyugat viszonya Iránnal, mert az Egyesült Államok és szövetségesei az iráni rendszer mérsékelt szárnyát nyíltan támogatták a hivatalban lévő elnökkel szemben. Teheránban is megpróbálkoztak a bársonyos, illetve narancsos forradalommal. 2013-ban azonban már reálisan számolni lehet egy új korszak kezdetével a Nyugat és Irán viszonyában.

Az Egyesült Államok nem ragaszkodik a teokratikus rendszer teljes megdöntéséhez. Washington és szövetségesei nem haboztak, amikor Szaddám Huszein és Muammar Gaddafi szekuláris rendszerét kellett lecserélniük iszlamista rendszerekkel. 2012 tavaszán pedig hasonló rendszerváltást akartak kikényszeríteni Szíriában, ahol egyelőre még nem sikerült megdönteniük a szekuláris, nem egyházi rendszert és hatalomra segíteni egy fundamentalista iszlám kormányzatot. Az Iránra nehezedő nyomás célja az volt, hogy az ország vezetőit kicseréljék olyanokra, akik hajlandók a Nyugattól kapott parancsokat teljesíteni.

Az iráni parlamentben 2011. december 29-én ismertetett jelentés szerint a választásokat megelőzően néhány hónappal Rafsanjani, Kathami, Karroubi és Mousavi fegyvertelen államcsínyt tervezett. Mindenáron át akarták venni az ország irányítását a hivatalban lévő elnöktől, a választások meghamisítására hivatkoztak, és felhasználták Gene Sharpnak, a Harvard Egyetem kutatójának a „bársonyos forradalom” végrehajtására kidolgozott technikáit. Az említett négy iráni politikus a 2009-es elnöki választáson a nyugati tömegtájékoztatás támogatásával akarta elmozdítani Ahmadinezsád elnököt. A cél az volt, hogy a választások meghamisítására hivatkozva az úgynevezett „zöld mozgalom” az Ukrajnában és Grúziában sikeresen alkalmazott „narancsos forradalom” módszerével segítse hatalomra a reformereket. Rafsanjani két héten át rejtekhelyről próbálta elmozdítani Ali Hameneit, aki Ahmadinezsádot támogatta. A szemben álló erők összecsapására 2009. június 12-én került sor, ami a legerőszakosabb tüntetés volt az 1979-es forradalom óta Iránban.

Érthető, hogy a külföld által támogatott hatalomátvétel kudarca után Irán és a Nyugat viszonya megromlott. A teheráni kormány szerint a brit kormány állt a választás utáni országos zavargások mögött, és a tervezett államcsíny irányítását a brit nagykövetségről végezték. A londoni kormány érvényt szerezve az Európai Unió és az ENSZ Irán elleni szankcióinak befagyasztotta Irán több mint 976 millió fontnyi számláit a brit bankokban. Amikor a konzervatív David Cameron vette át a brit kormány irányítását, Anglia tovább fokozta a nyomást Iránra. Hamarosan sor került Irán kétmilliárd dollárra rugó követeléseinek a zár alá vételére New Yorkban is. Ezt azzal indokolták, hogy Irán 1983-ban részt vett az amerikai tengerészgyalogosok ellen végrehajtott bombamerényletben.

Irán szemrehányást tett Amerikának, Nagy-Britanniának és Izraelnek, hogy titkosszolgálataik felelősek az iráni atomtudósok meggyilkolásáért. A 2012. január 11-én meggyilkolt Mostafa Ahmadi Roshan egyetemen tanított és a Natanzban működő urándúsító létesítményt irányította helyettes igazgatóként. Sofőrjével együtt végeztek vele. Teheránban nyilvánosságra hozták, hogy az IAEA, a Nemzetközi Atomenergia Ügynökség hivatalból ismerte a meggyilkolt atomtudósok neveit. Az ügynökség adta át adataikat illetéktelen harmadik szereplőknek. Ezért az iráni tudósok legyilkolásáért közvetve az ENSZ Atomenergia Ügynöksége is felelős, mert együttműködött a különböző nyugati hírszerző szolgálatokkal.

Ali Hamenei, Irán legfőbb vallási vezetője, az Egyesült Államok és a cionizmus által irányított globális arroganciát tette felelőssé azért, hogy holtpontra jutottak a kapcsolatok az elkötelezett, istenfélő és haladó Iránnal szemben. Ahmadinezsád elnök pedig egyenesen azt hangsúlyozta, hogy ezek a cselekmények ahelyett, hogy feltartóztatnák Iránt a fejlődésben, egyenesen arra kényszerítik, hogy áttörést érjen el a tudományos előrehaladásban. A teheráni külügyminisztérium az Egyesült Államok érdekeit képviselő svájci nagykövetségen keresztül bizonyítékokkal támasztotta alá, hogy a terroristacselekményt a CIA tervezte, irányította és támogatta. Irán azt is bizonyította, hogy Massaod Ali-Mohamadi professzor merénylőjét, akit sikerült letartóztatni, a Moszad képezte ki. A Der Spiegel című német hetilap is azt állította, hogy a Moszad húzódik meg az iráni atomtudósok elleni merényletek mögött. Az iráni ellenzék bírálta az iráni kormányt, hogy nem hozott megfelelő intézkedéseket az atomtudósok megvédésére.

A vezető nemzetközi sajtó arról számolt be, hogy a Moszad, együttműködve az amerikai erőkkel 2003-tól 2008-ig háromszázötven nukleáris tudóst és kétszáz egyetemi tanárt ölt meg Irakban és Iránban. 2011 novemberében több robbantást is végrehajtottak Irán stratégiai pontjain. 2011. november 12-én 50 kilométerre Teherántól – Milardban – egy ilyen robbantás során meghalt Irán rakétatechnológiájáért felelős tábornoka több tucat, a Forradalmi Gárdához tartozó tiszttel együtt. November 28-án pedig Iszfahán urándúsító létesítménye borult lángba. November 30-án a London Times beszámolt arról, hogy egy izraeli magas beosztású személy szerint nem véletlen üzemi balesetekről van szó, arra célozva, hogy Izrael áll mögöttük. 2011. december 11-én az egyik vaskohó robbant fel, ahol tizenhat munkás meghalt és több megsérült.

Az Egyesült Államok a légtérből is megfigyelés alatt tartja Iránt. 2011. szeptember 4-én Iránnak sikerült megszakítania egy iráni légtérben haladó robotrepülőgép repülését, és azt földre kényszerítenie. A Lockheed Martin amerikai cég által gyártott Sentinel típusú lopakodó repülőgépről volt szó, amely Afganisztánból hatolt be iráni légtérbe. A kémrepülőgépet az iráni hadsereg elektronikus hadviselési egysége kényszerítette leszállásra Khorasan tartományban. Obama elnök néhány napi hallgatás után arra kérte Teheránt, hogy szolgáltassa vissza a repülőgépet. Ezt a kérést Teherán nem tejesítette. Az eset azért keltett nagy figyelmet, mert azt bizonyította, hogy Irán jelentős haladást ért el a kibertechnikában.

Az iráni társadalom széles köreiben haragot és ellenállást váltott ki az iráni tudósok meggyilkolása, az Irán elleni szankciók megszigorítása és az iráni létesítmények sorozatos felrobbantása Amerika, Anglia és Izrael ellen. Csak Nagy-Britanniának van diplomáciai kapcsolata Teheránnal, ezért az iráni parlament 2011. november 27-én tovább csökkentette a diplomáciai kapcsolat szintjét Londonnal. A brit nagykövetnek távoznia kellett két héten belül. Az iráni parlamentnek a szavazása azért is figyelemre méltó, mert több iráni kormánytag gyermekei is Angliában tanulnak. Korábban London a mérsékelt iszlamisták támogatásával avatkozott be Irán belső ügyeibe, vagyis elsősorban a pénzt használta befolyásolási eszközként. Az iráni parlament döntésére London úgy válaszolt, hogy bezáratta a teheráni brit nagykövetséget, és hazarendelte diplomatáit. Formálisan azonban nem szakadt meg a két ország diplomáciai kapcsolata. Ennek az is az oka, hogy az embargó ellenére az egyik nagy londoni befektető vállalat – a Turquoise Partners – birtokolja a teheráni tőzsdén lévő külföldi befektetések 90%-át.

Reális-e a korlátozott háború Irán ellen?

Az amerikai és az izraeli katonai döntéshozók nem teljesen értenek egyet abban, hogy Irán milyen módon válaszolna az őt ért támadásokra, és annak milyen következményei lehetnek. Az izraeli vezetők minimalizálják Iránnak azt a képességét, hogy támadást intézhessen a zsidó állam ellen. Elsősorban ez foglalkoztatja őket. Arra számítanak, hogy nagy a földrajzi távolság, rendelkeznek modern rakétaelhárító rendszerrel, továbbá védelmezik őket az Egyesült Államok Perzsa-öbölben lévő légi- és haditengerészeti erői, ha egy meglepetésszerűen végrehajtott támadásra kerülne sor. Az Egyesült Államok katonai stratégái ezzel szemben arra összpontosítanak, hogy Iránnak megvan a képessége arra, hogy súlyos károkat okozzon az amerikai hadihajókban, amelyeknek támadást kellene intézniük Irán parti létesítményei ellen azért, hogy kellő védelmet és támogatást nyújthassanak a támadó izraelieknek.

Az izraeli hírszerző szolgálatok jól ismertek szervezési képességeikről és különböző merényletek végrehajtásról. A Moszad sikeresen hajtott végre terroristatámadásokat palesztinai, szíriai és libanoni vezetők ellen. Ugyanez az izraeli hírszerzés azonban lényegesen gyengébb annak a reális felmérésében, hogy mivel jár egy nagyobb katonai és politikai vállalkozás. Tévedtek a 2006-os libanoni háborúban a Hezbollah katonai erejét, szervezési képességét és népi támogatottságát illetően. Az izraeli hírszerzés tévedett akkor is, amikor lebecsülte az Egyiptomban kibontakozó demokratikus tömegmozgalom erejét, noha ez a népi megmozdulás buktatta meg a Tel-Aviv stratégiai szövetségesének számító Mubarak-kormányzatot. Az izraeli vezetés gyakran hivatkozik egzisztenciális fenyegetettségre, ugyanakkor alábecsüli arab és iszlám ellenfeleinek a szakértelmét, politikai lehetőségeit. Ugyanezt a hibát követik el Iránnal kapcsolatban is, amikor nagyvonalúan alábecsülik Irán válaszadási képességét a tervezett izraeli támadásra.

A washingtoni kormányzat már elkötelezte magát, hogy nyomban Tel-Aviv mellé áll egy izraeli támadás esetén. Ezt úgy fogalmazták meg, hogy az Egyesült Államok feltétel nélkül Izrael védelmére siet, ha támadás érné. Miként kerülheti el azonban Izrael, hogy támadás érje, ha maga készül az iráni létesítmények, védelmi berendezések, továbbá városok, kikötők és az egész infrastruktúra elleni légi csapásokra rakétákkal és bombázókkal. A Pentagon és az izraeli védelmi erők szorosan együttműködnek és már koordinálták hírszerző rendszereiket. Ezeknek célja, hogy beazonosítsák a célpontokat, útvonalakat, észleljék az érkező rakétákat, továbbá integrálják a fegyverellátást és a hadianyag-utánpótlást, mert mindez döntő jelentőséggel bír az izraeli hadsereg, az IDF támadása esetén. Arra nincs lehetőség, hogy az Egyesült Államok távol tartsa magát, ha a zsidó állam háborúba keveredik Iránnal. Amerikának tehát nyomban a támadás után be kell kapcsolódnia ebbe a háborúba.

Abban – kisebb nézeteltérésektől eltekintve – egyetért Tel-Aviv és Washington, hogy az Irán ellen tervezett támadás csak „limitált háborút” jelentene, aminek korlátozottak a céljai, s mindössze néhány napig, legfeljebb néhány hétig tartana súlyosabb következmények nélkül. Az illetékes tábornokok már beazonosították azokat a nukleáris kutatólaboratóriumokat, amelyeket a tervezett légi csapásokkal úgy kellene elpusztítani, hogy ne okozzanak járulékosan szörnyűséges pusztítást a közelükben élő polgári lakosság soraiban. A háborút támogatók úgy vélik: amint meg lett semmisítve Irán állítólagos nukleáris fegyverprogramja, attól kezdve az izraeliek már teljes biztonságban folytathatják megszokott életmódjukat, mert az egzisztenciális fenyegetés el lett hárítva. E sorok írója nincs egyedül, amikor úgy gondolja, hogy abszurd és veszélyes egy ilyen időben és térben korlátozott háborúnak a koncepciója. Arról tanúskodik, hogy hirdetői nem tudják átlépni a saját felsőbbrendűségük tudatából fakadó korlátaikat.

Úgy gondoljuk, hogy az izraeli és az amerikai támadó erők, amikor Irán nukleáris létesítményei felé közelítenek, jól védett támaszpontokkal fogják szemben találni magukat, amelyek kellően el vannak látva rakétavédelmi és haditengerészeti berendezésekkel, amelyeket a Forradalmi Gárda és az iráni fegyveres erők háborús tapasztalatokkal rendelkező veteránjai védelmeznek. A nukleáris létesítmények védelmére szolgáló rendszerek össze vannak kapcsolva a polgári célokat szolgáló utakkal, repülőterekkel, kikötőkkel, amelyeket egy kettős funkciójú infrastruktúra támogat. Ezek közé sorolhatóak az olajfinomítók és a közigazgatási szervezetek. A feltételezett nukleáris létesítményeknek a sebészi pontossággal való megsemmisítése megköveteli a háború földrajzi értelemben való kiterjesztését. Az iráni polgári nukleáris program tudományos-technológiai színvonala megmutatkozik a kutatási létesítményekben, amelyek magukba foglalják az egyetemeket, a laboratóriumokat, a gyártási helyeket és a tervezési központokat. Irán polgári nukleáris programjának a lerombolása megköveteli Izraeltől és a segítségére siető Egyesült Államoktól, hogy támadást intézzenek számos kutatási létesítmény és laboratórium ellen, amelyeket a nagyméretű ország legkülönbözőbb helyein mélyen a föld alá – gyakran a hegyek belsejébe – építettek. Ez csak sok bevetéssel járó, széles térséget felölelő, országos támadásokkal lehetséges, másképp megfogalmazva: egy általános háborúval.

Ali Hamenei határozottan leszögezte, hogy Irán minden rendelkezésére álló eszközzel és azonos szinten meg fogja torolni, ha kiprovokálatlan támadás éri. Ez azt jelenti, hogy az iráni ellencsapás – mind méreteiben, mind terjedelmében – legalább akkora lesz, mint a támadás. Vagyis Irán nem fog csupán arra szorítkozni, hogy lelője a támadó amerikai és izraeli bombázókat saját légterében, vagy parti kilövőhelyekről, rakétákkal támadja meg a támadásra felsorakozott amerikai hadihajókat, hanem hasonló izraeli célpontok ellen is támadást fog intézni, továbbá a Perzsa-öböl térségében lévő országokra is csapást mér, ahol amerikai támaszpontok vannak. Ily módon az Izrael által tervezett „limitált háború” nyomban általános háborúvá szélesedik, ami kiterjed az egész közel-keleti térségre, sőt talán még azon túlra is.

Ezt erősíti meg az, hogy Mohammad Dzsavad Zarif – az új iráni külügyminiszter – 2013. augusztus 27-én megismételte, hogy a Szíria elleni katonai beavatkozás nyomán lángba borulhat az egész közel-keleti régió. Tehát nemcsak az Irán, hanem a Szíria elleni katonai csapás is veszedelmes következményekkel járna az egész közel-keleti térség számára. Az iráni külügyminisztérium szóvivője azt is közölte, hogy a 2013. augusztus 21-i vegyifegyver-támadást a lázadók hajtották végre. Az erre vonatkozó bizonyítékokat Oroszország át is adta az ENSZ Biztonsági Tanácsának.

Az izraeli katonai szakértők magabiztosan állítják, hogy néhány nap elég az iráni célpontok megsemmisítésére, és még az is elképzelhető, hogy egyetlen izraeli pilóta sem hal meg. Az izraeli stratégák önmagukat vezetik félre, amikor nem veszik kellően figyelembe: Irán tíz éven át tartó, kemény háborút vívott azokkal az iraki támadókkal szemben, akiket akkor az Egyesült Államok a legmodernebb fegyverekkel támogatott, továbbá nyugati és izraeli katonai tanácsadók is segítették. Egy ilyen harcedzett Irán nem fogja válasz nélkül hagyni, ha Izrael bombázóival és rakétáival támadást intéz ellene. Iránnak most fiatal, iskolázott és jól megszervezett társadalma van. Nemcsak hadseregére és a Forradalmi Gárdára számíthat, de kiképzett tartalékosok millióira is. Ezek a tartalékosok a politikai, az etnikai, a vallási spektrum minden részéből származnak, és nemcsak a férfiak, de nők is tartoznak hozzájuk. Egy kiprovokálatlan támadás erősítené ennek a dinamikus társadalomnak az integrációját. A haza megvédése egy csapásra minimalizálná, szinte eltüntetné a különböző csoportok közötti vitákat, nézeteltéréseket. Az iráni nép minden bizonnyal egységesen védelmezné ötezer éves ősi perzsa kultúráját, tudományos intézményeit, kutatási létesítményeit. Ezért nem túlzás azt feltételezni, hogy az amerikai–izraeli támadások első hullámát pusztító erejű válaszadás követné. A megtorlás nem szorítkozna a konfliktus eredetileg érintett térségeire. Az irániak nem fogják tétlenül nézni, ha felrobbantják nukleáris és kutatási létesítményeiket, és az ott dolgozó tudósok, műszaki szakemberek tömegesen vesztik az életüket. Ezért megalapozottan állíthatjuk, hogy az így kirobbant konfliktus nem érne véget néhány nap alatt, és földrajzi értelemben is nagy területre terjedne ki.

Egy amerikai–izraeli támadás számos célpontot érintene Iránban. Ugyanakkor az iráni katonai vezetés számára is sok stratégiai célpont érhető el erőteljes ellentámadással. Nem bocsátkozunk jóslatokba azt illetően, hogy melyek lennének ezek a célpontok, csupán arra szorítkozunk, hogy egy amerikai–izraeli támadás nem maradna válasz nélkül. A Nyugat nagy fölénnyel rendelkezik a közép-hatótávolságú haditengerészeti és légierő területén. Irán valószínűleg a rövid távú célpontokra összpontosítana. Rövid távú fegyverekkel is elérhetőek a nagy költséggel kiépült, szupermodern amerikai létesítmények és hadtápvonalak Irakban, Kuvaitban és Afganisztánban. De ide kell sorolni azokat az izraeli célpontokat is, amelyek Dél-Libanonból és feltételezhetően Szíriából is elérhetőek rövid távú rakétákkal. Ha néhány hosszú távú iráni rakéta mégis át tud törni Izrael sokat dicsért rakétavédelmi rendszerén, akkor a sűrűn lakott izraeli települések lakói valószínűleg nagy árat fizetnének vezetőik meggondolatlanságáért és túlzott magabiztosságáért.

Az iráni ellencsapás kikényszeríti az amerikai–izraeli erők még erősebb bevetéseit azért, hogy Irán egész katonai biztonsági rendszerének a működését kikapcsolják nemcsak a katonai támaszpontokon, kikötőkben, de a hírközlési rendszerekben, a parancsnoki központokban, a kormányzati intézményekben. Ezeknek a többsége Iránban is a sűrűn lakott városokban működik. Ez arra kényszerítheti Teheránt, hogy általános méretű szárazföldi támadást indítson a Forradalmi Gárda bevonásával, szövetségben az Irakban meglévő síita csapatokkal, az ott állomásozó amerikai erők ellen. Elképzelhető, hogy Irán Afganisztánban és Pakisztánban is mozgósítja szövetségeseit, és koordinált támadást indít az amerikai létesítmények ellen.

Már ebből is látható, hogy a feltételezett katonai célpontok, vagyis Irán tudományos kutatást végző létesítményei hamarosan átadják majd a helyüket az életbevágó gazdasági célpontoknak, illetve olyan objektumoknak, amelyek kettős rendeltetésűek, tehát polgári és katonai funkciót is betöltenek. Ide sorolhatók a kőolajmezők, az országos főútvonalak, a gyárak, a hírközlő hálózatok, a tömegtájékoztatási intézmények, a víztisztító berendezések, a víztárolók, az áramfejlesztő erőművek, a közigazgatási központok, a Védelmi Minisztérium és a Forradalmi Gárda épületei.

Ha Irán gazdasága és infrastruktúrája teljes elpusztításával szembesül, ha meggyőződik, hogy vele is ugyanaz történik, mint Irakkal az Egyesült Államok 2003-ban bekövetkezett támadását követően, akkor szinte biztos, hogy el fogja zárni a Hormuzi-szorost, és rövid távú rakétákkal intéz tömeges támadást a Perzsa-öbölben lévő államok kőolajkitermelő és -finomító berendezései ellen, beleértve Kuvaitot és Szaúd-Arábiát is. E célpontok mindössze tíz percre vannak Irántól. Egy ilyen támadással meg tudja bénítani Európa, Ázsia és az Egyesült Államok kőolajellátását, depresszióba taszítva a világgazdaságot.

Az irániak pontosan tudják, hogy milyen pusztítást végzett az amerikai támadás Irakban, teljes anarchiába taszítva ezt a fejlett államot, elpusztítva infrastruktúráját, közigazgatási rendszerét. A káoszt fokozta, hogy miután vereséget szenvedett, magasan képzett tudományos és műszaki értelmiségét szisztematikusan likvidálták. A Moszad által szponzorált merénylők már Iránban is megöltek számos tudóst, egyetemi oktatót és mérnököt. Mindez csak előhírnöke annak, hogy mi történne később Irán kimagasló tudósaival, magasan képzett mérnökeivel, technikusaival és szakmunkásaival. Iránnak nincsenek illúziói arról, hogy az amerikaiak és az izraeliek ugyanolyan sorsot szánnak Iránnak is, mint Afganisztánnak és Iraknak. Mathis amerikai tábornok, aki 2013. május 22-ig a Közel-Keleten, a Perzsa-öbölben és a Délnyugat-Ázsiában állomásozó amerikai erők parancsnoka volt, jelentette ki: „Egy izraeli első csapás minden bizonnyal borzalmas következményekkel járna az egész térségben és az Egyesült Államok ottani jelenlétére.” A New York Times 2012. március 19-i számában megjelent nyilatkozat szerint Mathis tábornok úgy látta, hogy sok száz amerikai tengerészgyalogos és tengerész veszítené életét az Iránból kilőtt rakéták következtében. A tábornok azonban csak az amerikai veszteségeket vette számításba, ezt pedig megtévesztő és szűk látókörű becslésnek tekinthetjük.

Dempsey tábornoknak – az amerikai vezérkari főnökök egyesített bizottsága elnökének – igaza van, amikor racionálisan gondolkodónak tekinti az iráni vezetést. Katonai irányítóként tekintettel kell lennie arra a tényre, hogy Irán bizonyítottan képes egy elhúzódó, többfrontos védelmi háború folytatására. Képes túlélni az első támadást és súlyos károkat okozó ellentámadással válaszolni a már rendelkezésére álló modern fegyverekkel. Azt is számításba kell venni, hogy az iszlám világközösség, az UMMA a kereszténység mellett a világ egyik legnagyobb vallása. Egymilliárd-ötszázhetvenmillió (1 570 000 000) követőjével a föld népességének 23%-a tartozik ehhez a vallási-kulturális közösséghez, ami nem egyszerűen vallásnak, hanem önálló civilizációnak tekinthető. Az iszlám világközösség – nagy valószínűséggel – aktívan támogatná Iránt. Oroszország és Kína is diplomáciai segítséget nyújtana, hiszen egy Irán elleni támadás már – közvetve ugyan – az ő stratégiai érdekeiket is sérti.

Egy Irán elleni izraeli–amerikai háború annak az aszimmetrikus viszonynak a következménye, ami egy kis ország és az első számú világhatalom, az Egyesült Államok között sajátságos módon kialakult. Ez a kis ország az Amerikán belüli hatalmi hálózatára támaszkodva képes arra, hogy elutasítsa az amerikai katonai és politikai elemzők bírálatait és saját döntéseinek szerezzen érvényt. Izrael a ZPC segítségével érvényesíti a szervezett magánhatalom azon hagyományát, hogy mások harcoljanak az érdekeiért. Mivel feltétel nélkül számíthatnak az amerikai szuperhatalom támogatására, hajlandónak mutatkoznak a legkockázatosabb katonai vállalkozásokra is.

James Petras professzor állapítja meg 2012. április 5-én publikált, az interneten is elérhető The Myth of Limited Warfare (A korlátozott háború mítosza) című írásának a végén, hogy ma már mennyire olcsón lehet egy nagyméretű háborút „megvásárolni” az Egyesült Államokban. A választási kampány során néhány millió dollárral korrumpálni lehet a politikusokat. Ez még kiegészül az „Israel-firster”-ek szervezett behatolásával az amerikai kormányzat háborús gépezetébe, valamint az egyetemi oktatók és politikusok megvásárlásával, továbbá a mértékadó közvélemény-formálók, az erkölcsileg meggyöngült és megfélemlített kritikusok, írók és újságírók öncenzúráján keresztül, akik nem hajlandók a nagy nyilvánosság tudomására hozni, hogy Amerika közel-keleti politikáját Izrael szolgálatában álló ügynökök döntik el. Emiatt az Egyesült Államoknak szembe kell néznie egy olyan méretű katonai konfliktussal, ami nem tekinthető regionális beavatkozásnak, mert súlyosan kihat a világgazdaság helyzetére, és százmilliók elnyomorodását vonhatja maga után földünk minden térségében.

